ai4bharat/Pralekha huggingface dataset:
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 161.47 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 13.32 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਦੇ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਅਧਿਕ ਤੋਂ ਅਧਿਕ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,61,47,69,885
|
|
ਬਾਕੀ ਟੀਕੇ
|
|
13,32,44,836
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਟੀਕੇ ਦੀਆਂ 161.47 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀਆਂ 13.32 ਕਰੋੜ ਤੋਂ ਅਧਿਕ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਮਹਿਲਾਵਾਂ ਲਈ ਐੱਸਓਐੱਸ ਸੇਫ਼ਟੀ ਐਪ
ਸਰਕਾਰ ਨੇ 112 ਐਮਰਜੈਂਸੀ ਰਿਸਪਾਂਸ ਸਪੋਰਟ ਸਿਸਟਮ  ਦੀ ਸ਼ੁਰੂਆਤ ਕੀਤੀ ਹੈ, ਜਿਹੜਾ ਮੁਸੀਬਤ ਵਿੱਚ ਮਹਿਲਾਵਾਂ ਨੂੰ ਐਮਰਜੈਂਸੀ ਵਿੱਚ ਇੱਕ ਨੰਬਰ  ਅਧਾਰਿਤ ਸਹਾਇਤਾ ਪ੍ਰਦਾਨ ਕਰਦਾ ਹੈ। ਈਆਰਐੱਸਐੱਸ ਨੂੰ ਕਿਸੇ ਵੀ ਸਮਾਰਟ ਫ਼ੋਨ ਤੋਂ 112 ਇੰਡੀਆ ਮੋਬਾਈਲ ਐਪ ਰਾਹੀਂ ਅਕਸੈੱਸ ਕੀਤਾ ਜਾ ਸਕਦਾ ਹੈ।
‘ਪੁਲਿਸ’ ਅਤੇ ‘ਜਨਤਕ ਆਰਡਰ’ ਭਾਰਤੀ ਸੰਵਿਧਾਨ ਦੇ ਸੱਤਵੇਂ ਸ਼ਡਿਊਲ ਦੇ ਅਧੀਨ ਰਾਜ ਦੇ ਵਿਸ਼ੇ ਹਨ। ਕਾਨੂੰਨ ਵਿਵਸਥਾ ਬਣਾਈ ਰੱਖਣਾ, ਨਾਗਰਿਕਾਂ ਦੀ ਜਾਨ-ਮਾਲ ਦੀ ਰਾਖੀ, ਮਹਿਲਾਵਾਂ ਦੀ ਸੁਰੱਖਿਆ ਆਦਿ ਮੁੱਖ ਤੌਰ ’ਤੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀ ਜ਼ਿੰਮੇਵਾਰੀ ਹੈ। ਰਾਜ / ਕੇਂਦਰ ਸ਼ਾਸਿਤ ਪ੍ਰਦੇਸ਼ ਮਹਿਲਾਵਾਂ ਖ਼ਿਲਾਫ਼ ਅਪਰਾਧ ਨੂੰ ਨਜਿੱਠਣ ਲਈ ਮਰਦ ਕਰਮਚਾਰੀਆਂ ਸਮੇਤ ਪੁਲਿਸ ਨੂੰ ਸੰਵੇਦਨਸ਼ੀਲ ਕਰਨ ਲਈ ਟ੍ਰੇਨਿੰਗ ਦੇਣ ਦਾ ਪ੍ਰਬੰਧ ਕਰਦੇ ਹਨ। ਕੇਂਦਰ ਸਰਕਾਰ ਵੀ ਸਮੇਂ-ਸਮੇਂ ’ਤੇ ਪੁਲਿਸ ਕਰਮਚਾਰੀਆਂ ਨੂੰ ਟ੍ਰੇਨਿੰਗ ਦਿੰਦੀ ਹੈ ਜਿਸ ਵਿੱਚ ਮਹਿਲਾਵਾਂ ਦੀ ਸੁਰੱਖਿਆ ਨਾਲ ਜੁੜੇ ਮੁੱਦਿਆਂ ’ਤੇ ਸੰਵੇਦਨਸ਼ੀਲਤਾ ਦੇ ਕੋਰਸ ਸ਼ਾਮਲ ਕੀਤੇ ਜਾਂਦੇ ਹਨ।
ਸਰਕਾਰ ਨੇ ਨਿਰਭਯਾ ਫ਼ੰਡ ਦੀ ਸਹਾਇਤਾ ਨਾਲ ਹਿੰਸਾ ਪ੍ਰਭਾਵਿਤ ਮਹਿਲਾਵਾਂ ਲਈ 684 ਵੰਨ ਸਟਾਪ ਸੈਂਟਰ ਸਥਾਪਿਤ ਕੀਤੇ ਹਨ। ਰਾਜ ਦੁਆਰਾ ਚਲਾਏ ਜਾ ਰਹੇ ਵੰਨ ਸਟਾਪ ਸੈਂਟਰਾਂ ਦੀ ਗਿਣਤੀ ਅਨੁਲਗ - I ਵਿੱਚ ਦਿੱਤੀ ਗਈ ਹੈ।
ਇਹ ਜਾਣਕਾਰੀ ਕੇਂਦਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ, ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਲੋਕ ਸਭਾ ਵਿੱਚ ਅੱਜ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਗਡਕਰੀ ਕੱਲ੍ਹ ਅਸਾਮ ਵਿੱਚ ਦੇਸ਼ ਦੇ ਪਹਿਲੇ ਮਲਟੀ - ਮਾਡਲ ਲੌਜਿਸਟਿਕ ਪਾਰਕ ਦਾ ਨੀਂਹ ਪੱਥਰ ਰੱਖਣਗੇ
ਕੇਂਦਰੀ ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਕੱਲ੍ਹ ਅਸਾਮ ਦੇ ਮਲਟੀ-ਮਾਡਲ ਲੌਜਿਸਟਿਕ ਪਾਰਕ ਦਾ ਵਰਚੁਅਲ ਤਰੀਕੇ ਨਾਲ ਨੀਂਹ ਪੱਥਰ ਰੱਖਣਗੇ। ਇਸ ਸਮਾਰੋਹ ਦੀ ਪ੍ਰਧਾਨਗੀ ਅਸਾਮ ਦੇ ਮੁੱਖ ਮੰਤਰੀ ਸ਼੍ਰੀ ਸਰਬਾਨੰਦਾ ਸੋਨੋਵਾਲ ਕਰਨਗੇ, ਅਤੇ ਇਸ ਮੌਕੇ ’ਤੇ ਕੇਂਦਰੀ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ, ਜਨਰਲ  ਡਾ. ਵੀ ਕੇ ਸਿੰਘ ਅਤੇ ਸ਼੍ਰੀ ਰਾਮੇਸ਼ਵਰ ਤੇਲੀ, ਰਾਜ ਦੇ ਮੰਤਰੀ, ਸਾਂਸਦ, ਵਿਧਾਇਕ ਅਤੇ ਕੇਂਦਰ ਅਤੇ ਰਾਜ ਦੇ ਸੀਨੀਅਰ ਅਧਿਕਾਰੀ ਸ਼ਿਰਕਤ ਕਰਨਗੇ।
ਕੁੱਲ 693.97 ਕਰੋੜ ਰੁਪਏ ਦੀ ਲਾਗਤ ਵਾਲਾ ਇਹ ਪਾਰਕ ਲੋਕਾਂ ਨੂੰ ਹਵਾਈ, ਸੜਕ, ਰੇਲ ਅਤੇ ਜਲ ਮਾਰਗਾਂ ਲਈ ਸਿੱਧਾ ਸੰਪਰਕ ਪ੍ਰਦਾਨ ਕਰੇਗਾ। ਇਸ ਨੂੰ ਭਾਰਤ ਸਰਕਾਰ ਦੀ ਉਤਸ਼ਾਹਪੂਰਨ ਭਾਰਤਮਾਲਾ ਪਰਿਯੋਜਨਾ ਤਹਿਤ ਵਿਕਸਿਤ ਕੀਤਾ ਜਾਵੇਗਾ।
ਆਯੂਸ਼
ਫੂਡ ਸੇਫਟੀ ਐਂਡ ਸਟੈਂਡਰਡਸ ਅਥਾਰਿਟੀ ਆਵ੍ ਇੰਡੀਆ  ਅਤੇ ਆਯੁਸ਼ ਮੰਤਰਾਲੇ ਨੇ 'ਆਯੁਰਵੇਦ ਆਹਾਰ' ਉਤਪਾਦਾਂ ਲਈ ਨਿਯਮ ਤਿਆਰ ਕੀਤੇ
'ਆਯੁਰਵੇਦ ਆਹਾਰ' ਦੇ ਉਤਪਾਦਨ ਅਤੇ ਮਾਰਕਿਟਿੰਗ ਵਿੱਚ ਮਿਆਰੀਕਰਣ ਲਿਆਉਣ ਲਈ ਸਖ਼ਤ ਸੁਰੱਖਿਆ ਅਤੇ ਗੁਣਵੱਤਾ ਮਿਆਰ - ਆਯੁਸ਼ ਮੰਤਰਾਲਾ
ਆਯੁਸ਼ ਮੰਤਰਾਲੇ ਅਤੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਤਹਿਤ ਫੂਡ ਰੈਗੂਲੇਸ਼ਨਸ ਲਈ ਭਾਰਤ ਦੀ ਸਿਖਰਲੀ ਸੰਸਥਾ, ਫੂਡ ਸੇਫਟੀ ਐਂਡ ਸਟੈਂਡਰਡਸ ਅਥਾਰਿਟੀ ਆਵ੍ ਇੰਡੀਆ , ਨੇ 'ਆਯੁਰਵੇਦ ਆਹਾਰ' ਸ਼੍ਰੇਣੀ ਦੇ ਤਹਿਤ ਫੂਡ ਪ੍ਰੋਡਕਟਸ ਦੇ ਲਈ ਸੁਰੱਖਿਆ ਅਤੇ ਗੁਣਵੱਤਾ ਮਿਆਰਾਂ ਦੇ ਨਿਯਮ ਤਿਆਰ ਕੀਤੇ ਹਨ। ਇਹ ਵਿਆਪਕ ਪਹਿਲ ਗੁਣਵੱਤਾ ਵਾਲੇ ਆਯੁਰਵੇਦ ਭੋਜਨ ਉਤਪਾਦਾਂ ਦੇ ਨਿਰਮਾਣ ਨੂੰ ਯਕੀਨੀ ਬਣਾਏਗੀ ਅਤੇ ਮੇਕ-ਇਨ-ਇੰਡੀਆ ਉਤਪਾਦਾਂ ਲਈ ਅੰਤਰਰਾਸ਼ਟਰੀ ਬਾਜ਼ਾਰ ਦਾ ਵਿਸਤਾਰ ਕਰਨ ਵਿੱਚ ਮਦਦ ਕਰੇਗੀ। ਆਯੁਸ਼ ਮੰਤਰਾਲੇ ਨੂੰ ਭਰੋਸਾ ਹੈ ਕਿ ਇਹ ਨਿਯਮ ਆਯੁਸ਼ ਪ੍ਰਣਾਲੀ ਦੇ ਰਖਵਾਲੇ ਦੇ ਰੂਪ ਵਿੱਚ ਭਾਰਤ ਦੀ ਆਲਮੀ ਸਥਿਤੀ ਨੂੰ ਹੋਰ ਮਜ਼ਬੂਤ ਕਰਨਗੇ।
ਰੈਗੂਲੇਸ਼ਨ ਦੇ ਅਨੁਸਾਰ, 'ਆਯੁਰਵੇਦ ਆਹਾਰ ' ਉਤਪਾਦਾਂ ਦਾ ਉਤਪਾਦਨ ਅਤੇ ਮਾਰਕਿਟਿੰਗ ਹੁਣ ਸਖ਼ਤ ਫੂਡ ਸੇਫਟੀ ਐਂਡ ਸਟੈਂਡਰਡਸ  ਰੈਗੂਲੇਸ਼ਨਸ, 2022 ਦੇ ਨਿਯਮਾਂ ਦਾ ਪਾਲਨ ਕਰੇਗਾ ਅਤੇ ਐੱਫਐੱਸਐੱਸਏਆਈ ਤੋਂ ਲਾਇਸੈਂਸ/ਪ੍ਰਵਾਨਗੀ ਤੋਂ ਬਾਅਦ ਹੀ ਮਾਰਕਿਟ ਵਿੱਚ ਉਪਲਬਧ ਹੋਵੇਗਾ। 'ਆਯੁਰਵੇਦ ਆਹਾਰ ' ਸ਼੍ਰੇਣੀ ਲਈ ਇੱਕ ਵਿਸ਼ੇਸ਼ ਲੋਗੋ ਬਣਾਇਆ ਗਿਆ ਹੈ, ਜੋ ਆਯੁਰਵੇਦ ਫੂਡ ਪ੍ਰੋਡਕਟਸ ਵਿੱਚ ਅਸਾਨੀ ਨਾਲ ਪਹਿਚਾਣ ਅਤੇ ਗੁਣਵੱਤਾ ਨੂੰ ਮਜ਼ਬੂਤ ਕਰੇਗਾ।
ਆਯੁਸ਼ ਮੰਤਰਾਲਾ ਇਸ ਸਮਝ ਦੇ ਨਾਲ ਕਿ ਖੁਰਾਕ ਸੁਰੱਖਿਆ ਅਤੇ ਗੁਣਵੱਤਾ ਨਿਰਮਾਤਾਵਾਂ, ਖਪਤਕਾਰਾਂ ਅਤੇ ਹਰ ਕਿਸੇ ਦੇ ਵਿਚਕਾਰ ਇੱਕ ਸਾਂਝੀ ਜ਼ਿੰਮੇਵਾਰੀ ਹੈ ਅਤੇ ਸਾਡੇ ਦੁਆਰਾ ਉਪਯੋਗ ਕੀਤੇ ਜਾਣ ਵਾਲੇ ਭੋਜਨ ਨੂੰ ਸੁਰੱਖਿਅਤ ਅਤੇ ਸੁਅਰਥ ਬਣਾਉਣ ਲਈ ਸਾਰਿਆਂ ਦੀ ਭੂਮਿਕਾ ਹੈ। ਕੋਵਿਡ-19 ਮਹਾਮਾਰੀ ਦੇ ਫਿਰ ਸ਼ੁਰੂ ਹੋਣ ਦੇ ਬਾਅਦ ਭੋਜਨ, ਪੋਸ਼ਣ, ਸਿਹਤ, ਪ੍ਰਤੀਰੋਧਕਤਾ ਅਤੇ ਸਥਿਰਤਾ 'ਤੇ ਧਿਆਨ ਕੇਂਦ੍ਰਿਤ ਕਰਦੇ ਹੋਏ ਇਸ ਨੂੰ ਹੋਰ ਮਜ਼ਬੂਤ ਕੀਤਾ ਗਿਆ ਹੈ।
ਨਿਯਮਾਂ ਦੇ ਅਨੁਸਾਰ, ਆਯੁਰਵੇਦ ਦੀਆਂ ਅਧਿਕਾਰਤ ਪੁਸਤਕਾਂ ਵਿੱਚ ਦਰਸਾਏ ਪਕਵਾਨ/ਸਮੱਗਰੀ/ਪ੍ਰਕਿਰਿਆ ਦੇ ਅਨੁਸਾਰ ਤਿਆਰ ਕੀਤੇ ਗਏ ਸਾਰੇ ਭੋਜਨ ਨੂੰ " ਆਯੁਰਵੇਦ ਆਹਾਰ " ਮੰਨਿਆ ਜਾਵੇਗਾ। ਸਿਹਤ ਨੂੰ ਉਤਸ਼ਾਹਿਤ ਕਰਨ ਲਈ ਭੋਜਨ ਪਕਵਾਨਾਂ ਅਤੇ ਸਮੱਗਰੀ, ਨਿਸ਼ਚਿਤ ਸਰੀਰਕ ਜ਼ਰੂਰਤਾਂ ਅਤੇ ਖਾਸ ਬਿਮਾਰੀਆਂ ਦੇ ਦੌਰਾਨ ਜਾਂ ਬਾਅਦ ਵਿੱਚ ਉਪਭੋਗ ਦੇ ਲਈ ਨਿਸ਼ਚਿਤ ਭੋਜਨ, ਆਯੁਰਵੇਦ ਵਿੱਚ ਪਥਯ  ਵਜੋਂ ਸੰਦਰਭਿਤ ਵਿਕਾਰ, ਇਨ੍ਹਾਂ ਨਿਯਮਾਂ ਦੇ ਤਹਿਤ ਆਉਂਦੇ ਹਨ।
ਆਯੁਰਵੇਦ ਆਹਾਰ ਦੀ ਲੇਬਲਿੰਗ ਨਿਯਤ ਉਦੇਸ਼, ਲਕਸ਼ਿਤ ਉਪਭੋਗਤਾ ਸਮੂਹ, ਵਰਤੋਂ ਦੀ ਸਿਫਾਰਸ਼ ਕੀਤੀ ਮਿਆਦ ਅਤੇ ਹੋਰ ਖਾਸ ਜ਼ਰੂਰਤਾਂ ਨੂੰ ਦਰਸਾਉਂਦੀ ਹੈ। 'ਆਯੁਰਵੇਦ ਆਹਾਰ' ਦੀਆਂ ਵੱਖ-ਵੱਖ ਸ਼੍ਰੇਣੀਆਂ ਲਈ ਸਿਹਤ ਸਬੰਧੀ ਦਾਅਵੇ ਅਤੇ ਰੋਗ ਜ਼ੋਖ਼ਮ ਘਟਾਉਣ ਦੇ ਦਾਅਵੇ ਅਤੇ ਉਨ੍ਹਾਂ ਦੀ ਸਵੀਕ੍ਰਿਤੀ ਪ੍ਰਕਿਰਿਆ ਨਿਯਮਾਂ ਵਿੱਚ ਦਰਸਾਈਆਂ ਗਈਆਂ ਜ਼ਰੂਰਤਾਂ ਅਨੁਸਾਰ ਹੋਵੇਗੀ। ਹਾਲਾਂਕਿ, 'ਆਯੁਰਵੇਦ ਆਹਾਰ' ਵਿੱਚ ਆਯੁਰਵੇਦਿਕ ਦਵਾਈਆਂ ਜਾਂ ਪ੍ਰੋਪਰਾਇਟਰੀ ਆਯੁਰਵੇਦਿਕ ਦਵਾਈਆਂ ਅਤੇ ਮੈਡੀਸਿਨਲ ਉਤਪਾਦ,ਸਿੰਗਾਰ, ਨਾਰਕੌਟਿਕ ਜਾਂ ਸਾਇਕੌਟ੍ਰੌਪਿਕ ਪਦਾਰਥ ਅਤੇ ਜੜੀਆਂ ਬੂਟੀਆਂ ਸ਼ਾਮਲ ਨਹੀਂ ਹੋਣਗੀਆਂ। ਇਸ ਤੋਂ ਇਲਾਵਾ, 2 ਸਾਲ ਤੋਂ ਘੱਟ ਉਮਰ ਦੇ ਬੱਚਿਆਂ ਲਈ ਆਯੁਰਵੇਦ ਆਹਾਰ ਦੀ ਵੀ ਸਿਫ਼ਾਰਿਸ਼ ਨਹੀਂ ਕੀਤੀ ਜਾਂਦੀ।
"ਆਯੁਰਵੇਦ ਆਹਾਰ" ਨੂੰ ਪੂਰਵ ਪ੍ਰਵਾਨਗੀ ਦੀ ਜ਼ਰੂਰਤ ਹੁੰਦੀ ਹੈ, ਇਹ ਫੂਡ ਸੇਫਟੀ ਐਂਡ ਸਟੈਂਡਰਡਸ  ਨਿਯਮ, 2017 ਦੇ ਅਨੁਸਾਰ ਹੋਵੇਗਾ। ਐੱਫਐੱਸਐੱਸਏਆਈ ਆਯੁਸ਼ ਮੰਤਰਾਲੇ ਦੇ ਤਹਿਤ ਦਾਅਵਿਆਂ ਅਤੇ ਉਤਪਾਦਾਂ ਦੀ ਮਨਜ਼ੂਰੀ 'ਤੇ ਸਿਫ਼ਾਰਿਸ਼ਾਂ ਪ੍ਰਦਾਨ ਕਰਨ ਲਈ ਐੱਫਐੱਸਐੱਸਏਆਈ ਦੇ ਪ੍ਰਤੀਨਿਧਾਂ ਸਮੇਤ ਸਬੰਧਿਤ ਮਾਹਿਰਾਂ ਦੀ ਇੱਕ ਮਾਹਿਰ ਕਮੇਟੀ ਦਾ ਗਠਨ ਕਰੇਗਾ। ਅਤੇ ਇਸ ਕਮੇਟੀ ਨੂੰ "ਆਯੁਰਵੇਦ ਆਹਾਰ" ਨਾਲ ਸਬੰਧਿਤ ਰਜਿਸਟ੍ਰੇਸ਼ਨ ਜਾਂ ਲਾਇਸੈਂਸ ਜਾਂ ਪ੍ਰਮਾਣੀਕਰਣ ਜਾਂ ਲੈਬਾਰਟਰੀ ਮਾਨਤਾ ਜਾਂ ਟੈਸਟਿੰਗ ਜਾਂ ਗੁਣਵੱਤਾ ਦੇ ਮੁੱਦਿਆਂ ਨਾਲ ਸਬੰਧਿਤ ਸਮੱਸਿਆਵਾਂ ਦੇ ਸਮਾਧਾਨ ਲਈ ਵੀ ਸਸ਼ਕਤ ਹੋਵੇਗੀ।
ਫੂਡ ਬਿਜ਼ਨਸ ਅਪਰੇਟਰ  ਨੂੰ ਫੂਡ ਸੇਫਟੀ ਅਤੇ ਸਟੈਂਡਰਡਸ ਰੈਗੂਲੇਸ਼ਨਸ, ਸਬੰਧਿਤ ਬੀਆਈਐੱਸ ਸਪੈਸੀਫਿਰੇਸ਼ਨਾਂ ਦੇ ਤਹਿਤ ਪਰਿਭਾਸ਼ਿਤ ਮਾਪਦੰਡਾਂ ਦੇ ਅਨੁਸਾਰ ਸਮੱਗਰੀ ਲਈ ਗੁਣਵੱਤਾ ਮਿਆਰਾਂ ਦਾ ਪਾਲਨ ਕਰਨਾ ਹੋਵੇਗਾ।
ਰੇਲ ਮੰਤਰਾਲਾ
ਰੇਲਵੇ ਲਈ ਸਭ ਤੋਂ ਚੁਣੌਤੀ ਭਰਪੂਰ ਸਾਲ - ਸ਼੍ਰੀ ਪਿਯੂਸ਼ ਗੋਇਲ
“ਲੌਕਡਾਊਨ ਦਾ ਇੱਕ ਸਾਲ। ਕੋਵਿਡ 19 ਨੇ ਰੇਲਵੇ ਦਾ ਮੁਕਾਬਲਾ ਕਰਨ ਅਤੇ ਮਜ਼ਬੂਤ ਬਣਨ ਦਾ ਸੰਕਲਪ ਦਰਸਾਇਆ ਹੈ।”- ਸ਼੍ਰੀ ਗੋਇਲ
“ਰੇਲਵੇ ਦੀ ਤਕਦੀਰ ਅਤੇ ਭਵਿੱਖ ਦੁਬਾਰਾ ਲਿਖਣ ਦਾ ਸਮਾਂ - ਸਵੈ-ਨਿਰੰਤਰ, ਆਧੁਨਿਕ, ਯਾਤਰੀ ਅਨੁਕੂਲ, ਸਮੇਂ ਦੀ ਪਾਬੰਦ, ਸੁਰੱਖਿਅਤ ਅਤੇ ਕਾਰੋਬਾਰਾਂ ਦੀ ਪਹਿਲੀ ਪਸੰਦ”- ਸ਼੍ਰੀ ਪੀਯੂਸ਼ ਗੋਇਲ
ਸ਼੍ਰੀ ਪਿਯੂਸ਼ ਗੋਇਲ ਨੇ ਚੇਅਰਮੈਨ, ਰੇਲਵੇ ਬੋਰਡ, ਜਨਰਲ ਮੈਨੇਜਰਾਂ ਅਤੇ ਮੰਡਲ ਰੇਲਵੇ ਪ੍ਰਬੰਧਕਾਂ ਨਾਲ ਜ਼ੋਨਾਂ ਅਤੇ ਡਵੀਜ਼ਨਾਂ ਦੀ ਕਾਰਗੁਜ਼ਾਰੀ ਦੀ ਸਮੀਖਿਆ ਕੀਤੀ
“ਭਵਿੱਖ ਵਿੱਚ, ਭਾਰਤੀ ਰੇਲਵੇ ਦੀ ਸਫ਼ਲਤਾ ਰਾਸ਼ਟਰ ਦੀ ਸਫ਼ਲਤਾ ਨੂੰ ਪ੍ਰਭਾਸ਼ਿਤ ਕਰੇਗੀ।" ਇਹ ਗੱਲ ਰੇਲਵੇ, ਵਣਜ ਅਤੇ ਉਦਯੋਗ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ, ਸ਼੍ਰੀ ਪਿਯੂਸ਼ ਗੋਇਲ ਨੇ ਅੱਜ ਜ਼ੋਨਲ ਰੇਲਵੇ ਦੇ ਬੋਰਡ ਮੈਂਬਰਾਂ ਅਤੇ ਜਨਰਲ ਮੈਨੇਜਰਾਂ ਅਤੇ ਡਵੀਜ਼ਨਾਂ ਦੇ ਮੰਡਲ ਰੇਲਵੇ ਪ੍ਰਬੰਧਕਾਂ ਨਾਲ ਇੱਕ ਸਮੀਖਿਆ ਮੀਟਿੰਗ ਦੌਰਾਨ ਕਹੀ।
ਸ਼੍ਰੀ ਗੋਇਲ ਨੇ ਕਿਹਾ, “ਇਹ ਸਾਲ ਰੇਲਵੇ ਲਈ ਸਭ ਤੋਂ ਚੁਣੌਤੀ ਭਰਪੂਰ ਸਾਲ ਰਿਹਾ। ਤਾਲਾਬੰਦੀ ਦਾ ਇੱਕ ਸਾਲ। ਕੋਵਿਡ 19 ਨੇ ਰੇਲਵੇ ਦੇ ਮੁਕਾਬਲਾ ਕਰਨ ਅਤੇ ਮਜ਼ਬੂਤ ਬਣਨ ਦੇ ਸੰਕਲਪ ਨੂੰ ਪ੍ਰਦਰਸ਼ਿਤ ਕੀਤਾ ਹੈ। ਰੇਲਵੇ ਦੀ ਮਾਨਸਿਕਤਾ ਬਦਲ ਗਈ ਹੈ। ਇਹ ਰੇਲਵੇ ਲਈ ਆਮ ਵਾਂਗ ਵਪਾਰ ਨਹੀਂ ਰਿਹਾ। ਨਵੀਂਆਂ ਤਕਨੀਕਾਂ ਦੀ ਵਰਤੋਂ ਅਤੇ ਨਵੀਨਤਾ ਨੇ ਨਵੇਂ ਮਿਆਰ ਅਤੇ ਮਾਪਦੰਡ ਸਿਰਜੇ ਹਨ।”
ਸ਼੍ਰੀ ਗੋਇਲ ਨੇ ਕਿਹਾ ਕਿ ਹੁਣ ਸਮਾਂ ਆ ਗਿਆ ਹੈ ਕਿ ਰੇਲਵੇ ਦੀ ਕਿਸਮਤ ਅਤੇ ਭਵਿੱਖ ਨੂੰ ਮੁੜ ਲਿਖਿਆ ਜਾਵੇ ਜੋ ਸਵੈ-ਨਿਰੰਤਰ, ਸਮੇਂ ਦੀ ਪਾਬੰਦ, ਯਾਤਰੀਆਂ ਦੇ ਅਨੁਕੂਲ, ਸੁਰੱਖਿਅਤ, ਗ੍ਰੀਨ ਅਤੇ ਕਾਰੋਬਾਰਾਂ ਦੀ ਪਹਿਲੀ ਪਸੰਦ ਹੋਵੇ।
ਉਨ੍ਹਾਂ ਕਿਹਾ ਕਿ 1223 ਮੀਟਰਕ ਟਨ ਉੱਚਤਮ ਫਰੇਟ ਲੋਡਿੰਗ ਰਾਸ਼ਟਰ ਪ੍ਰਤੀ ਸਕਾਰਾਤਮਕਤਾ ਦਾ ਸੰਦੇਸ਼ ਹੈ। ਇਸ ਸਾਲ 5900 ਕਿਲੋਮੀਟਰ ਬਿਜਲੀਕਰਨ ਕੀਤਾ ਗਿਆ ਸੀ। ਇਹ ਭਾਰਤੀ ਰੇਲਵੇ ਦੁਆਰਾ ਪ੍ਰਾਪਤ ਕੀਤਾ ਗਿਆ ਹੁਣ ਤੱਕ ਦਾ ਉੱਚਤਮ ਬਿਜਲੀਕਰਨ ਹੈ।
ਸ਼੍ਰੀ ਪਿਯੂਸ਼ ਗੋਇਲ ਨੇ ਮਹਾਮਾਰੀ ਦੌਰਾਨ ਲੋਡਿੰਗ ਵਿੱਚ ਵਾਧਾ ਕਰਨ ਲਈ ਅਸਾਧਾਰਣ ਯਤਨ ਕਰਨ ਲਈ ਰੇਲਵੇ ਦੇ ਅਧਿਕਾਰੀਆਂ ਅਤੇ ਸਟਾਫ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਨੇ ਅਪਣਾਏ ਜਾਣ ਵਾਲੇ ਸੁਰੱਖਿਆ ਉਪਾਵਾਂ 'ਤੇ ਵੀ ਜ਼ੋਰ ਦਿੱਤਾ ਅਤੇ ਰੇਲਵੇ ਅਧਿਕਾਰੀਆਂ ਨੂੰ ਨਿਰਦੇਸ਼ ਦਿੱਤੇ ਕਿ ਉਹ ਇਸ ਪ੍ਰਤੀ ਸਰਗਰਮ ਕਦਮ ਚੁੱਕਣ।
ਇਹ ਗੱਲ ਨੋਟ ਕਰਨਯੋਗ ਹੈ ਕਿ ਭਾਰਤੀ ਰੇਲਵੇ ਨੇ ਮਾਰਚ 2021 ਦੇ ਮਹੀਨੇ ਵਿੱਚ ਲੋਡਿੰਗ, ਕਮਾਈ ਅਤੇ ਗਤੀ ਦੇ ਲਿਹਾਜ਼ ਨਾਲ ਫਰੇਟ ਦੇ ਅੰਕੜਿਆਂ ਵਿੱਚ ਉੱਚ ਗਤੀ ਬਣਾਈ ਰੱਖੀ ਹੈ। ਇਸਦੇ ਪਿਛਲੇ ਸਾਲ ਦੇ ਕੁਲ ਸੰਚਿਤ ਫਰੇਟ ਅੰਕੜਿਆਂ ਨੂੰ ਪਾਰ ਕਰਨ ਦੀ ਉਮੀਦ ਹੈ। ਸਾਲ 2020-21 ਲਈ ਫਰੇਟ ਤੋਂ ਆਮਦਨ 114652.47 ਕਰੋੜ ਰੁਪਏ ਹੋਈ, ਜਦਕਿ ਪਿਛਲੇ ਸਾਲ ਇਹ 112358.83 ਕਰੋੜ ਰੁਪਏ ਸੀ। ਇਸ ਵਿੱਚ +2% ਦੀ ਦਰ ਨਾਲ ਵਾਧਾ ਹੋਇਆ ਹੈ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕਾਂਗੜਾ ਚਾਹ ਕੋਰੋਨਾਵਾਇਰਸ ਗਤੀਵਿਧੀ ਨੂੰ ਐੱਚਆਈਵੀ ਦਵਾਈਆਂ ਨਾਲੋਂ ਬਿਹਤਰ ਘਟਾ ਸਕਦੀ ਹੈ
ਇੰਡੀਅਨ ਕੌਂਸਲ ਆਵ੍ ਮੈਡੀਕਲ ਰਿਸਰਚ  ਵੱਲੋਂ ਸੋਧੇ ਪ੍ਰੋਟੋਕੋਲ ਵਿੱਚ, ਪ੍ਰਤੀਰੋਧਕ ਸ਼ਕਤੀ ਨੂੰ ਬਿਹਤਰ ਬਣਾਉਣ ਅਤੇ ਵਾਇਰਲ ਪ੍ਰਤੀਕ੍ਰਿਤੀ ਨੂੰ ਘਟਾਉਣ ਲਈ ਹਾਈਡ੍ਰੋਕਸੀਕਲੋਰੋਕੁਈਨ  ਦੀ ਜਗ੍ਹਾ ਐਂਟੀ-ਐੱਚਆਈਵੀ ਦਵਾਈਆਂ ਨੂੰ ਦਿੱਤੇ ਜਾਣ ਦੀ ਸੰਭਾਵਨਾ ਹੈ। ਪਰੰਤੂ, ਹਿਮਾਚਲ ਪ੍ਰਦੇਸ਼ ਦੇ ਪਾਲਮਪੁਰ ਵਿੱਚ ਸਥਿਤ ਹਿਮਾਲੀਅਨ ਬਾਇਓਰਿਸੋਰਸ ਟੈਕਨੋਲੋਜੀ  ਦੇ ਡਾਇਰੈਕਟਰ, ਡਾ. ਸੰਜੈ ਕੁਮਾਰ ਨੇ ਕਿਹਾ ਕਿ ਕਾਂਗੜਾ ਚਾਹ ਵਿਚਲੇ ਰਸਾਇਣ ਪ੍ਰਤੀਰੋਧੀ ਸ਼ਕਤੀ ਨੂੰ ਵਧਾਉਣ ਵਿੱਚ ਕਾਰਗਰ ਸਿੱਧ ਹੋ ਸਕਦੇ ਹਨ ਕਿਉਂਕਿ ਉਹ ਕੋਰੋਨਾਵਾਇਰਸ ਗਤੀਵਿਧੀ ਨੂੰ ਐੱਚਆਈਵੀ ਵਿਰੋਧੀ ਦਵਾਈਆਂ ਨਾਲੋਂ ਬਿਹਤਰ ਤਰੀਕੇ ਨਾਲ ਰੋਕ ਸਕਦੇ ਹਨ। ਡਾ. ਕੁਮਾਰ ਨੇ ਇਹ ਤੱਥ ਅੰਤਰਰਾਸ਼ਟਰੀ ਚਾਹ ਦਿਵਸ ਦੇ ਮੌਕੇ 'ਤੇ ਆਈਐੱਚਬੀਟੀ ਵਿਖੇ ਆਯੋਜਿਤ ਇੱਕ ਵੈਬੀਨਾਰ ਦੌਰਾਨ ਪ੍ਰਗਟ ਕੀਤਾ।
ਡਾ. ਕੁਮਾਰ ਨੇ ਆਪਣੇ ਭਾਸ਼ਣ ਵਿੱਚ ਸਮਾਜ ਅਤੇ ਉਦਯੋਗ ਲਈ ਕਾਂਗੜਾ ਚਾਹ ਦੇ ਫਾਇਦਿਆਂ, ਮਨੁੱਖੀ ਸਿਹਤ ਲਈ ਚਾਹ ਦੀਆਂ ਚਿਕਿਤਸਕ ਵਿਸ਼ੇਸ਼ਤਾਵਾਂ ਅਤੇ ਕੋਵਿਡ -19 ਬਿਮਾਰੀ ਦਾ ਮੁਕਾਬਲਾ ਕਰਨ ਲਈ ਆਈਐੱਚਬੀਟੀ ਦੁਆਰਾ ਵਿਕਸਿਤ ਅਤੇ ਤਬਦੀਲ ਕੀਤੀਆਂ ਗਈਆਂ ਟੈਕਨੋਲੋਜੀਆਂ ਬਾਰੇ ਚਰਚਾ ਕੀਤੀ। ਡਾ. ਕੁਮਾਰ ਨੇ ਕਿਹਾ, “ਕੰਪਿਊਟਰ ਅਧਾਰਿਤ ਮਾਡਲਾਂ ਦੀ ਵਰਤੋਂ ਕਰਦਿਆਂ, ਵਿਗਿਆਨੀਆਂ ਨੇ 65 ਬਾਇਓਐਕਟਿਵ ਕੈਮੀਕਲਸ ਜਾਂ ਪੌਲੀਫੇਨੋਲਜ਼ ਦੀ ਜਾਂਚ ਕੀਤੀ ਜੋ ਕਿਸੇ ਖਾਸ ਵਾਇਰਲ ਪ੍ਰੋਟੀਨ ਨੂੰਕੋਵਿਡ-19 ਮਰੀਜ਼ਾਂ ਦੇ ਇਲਾਜ ਲਈ ਪ੍ਰਵਾਨਿਤ, ਵਪਾਰਕ ਤੌਰ‘ਤੇ ਉਪਲੱਬਧ ਐਂਟੀ-ਐੱਚਆਈਵੀ ਦਵਾਈਆਂ ਦੇ ਮੁਕਾਬਲੇ ਵਧੇਰੇ ਕੁਸ਼ਲਤਾ ਨਾਲ ਰੋਕ ਸਕਦੇ ਹਨ। ਇਹ ਰਸਾਇਣ, ਵਾਇਰਲਪ੍ਰੋਟੀਨ ਦੀ ਗਤੀਵਿਧੀ ਰੋਕ ਸਕਦੇ ਹਨ ਜੋ ਕਿ ਮਨੁੱਖੀ ਕੋਸ਼ਿਕਾਵਾਂ ਦੇ ਅੰਦਰ ਵਾਇਰਸ ਨੂੰ ਪ੍ਰਫੁੱਲਤ ਕਰਨ ਵਿੱਚ ਸਹਾਇਤਾ ਕਰਦੀ ਹੈ।
ਆਈਐੱਚਬੀਟੀ ਜੋ ਕਿ ਕੌਂਸਲ ਆਵ੍ ਸਾਇੰਟਫਿਕ ਐਂਡ ਇੰਡਸਟ੍ਰੀਅਲ ਰਿਸਰਚ  ਦਾ ਇੱਕ ਹਿੱਸਾ ਹੈ, ਨੇ ਆਪਣੇ ਟੈਕਨੋਲੋਜੀ ਭਾਗੀਦਾਰਾਂ ਰਾਹੀਂ ਚਾਹ ਦੇ ਅਰਕ ਅਤੇ ਕੁਦਰਤੀ ਖੁਸ਼ਬੂ ਵਾਲੇ ਤੇਲਾਂ ਵਾਲੀ ਅਲਕੋਹਲਅਧਾਰਿਤ ਹੈਂਡ ਸੈਨੀਟਾਈਜ਼ਰ ਵੀ ਤਿਆਰ ਅਤੇ ਸਪਲਾਈ ਕੀਤਾ ਹੈ। ਇੰਸਟੀਟਿਊਟ ਨੇ ਹਰਬਲ ਸਾਬਣ ਨੂੰ ਚਾਹ ਦੇ ਅਰਕ, ਕੁਦਰਤੀ ਚਿਕਨਾਹਟ ਅਤੇ ਬਿਨਾ ਐੱਸਐੱਲਈਐੱਸ , ਐੱਸਡੀਐੱਸ  ਅਤੇ ਖਣਿਜ ਤੇਲ ਨਾਲ ਤਿਆਰ ਕੀਤਾ ਹੈ। ਇਹ ਸਾਬਣ ਐਂਟੀ-ਫੰਗਲ, ਐਂਟੀ-ਬੈਕਟਰੀਆ, ਸਫਾਈ ਅਤੇ ਨਮੀ ਦੇ ਫਾਇਦੇ ਪ੍ਰਦਾਨ ਕਰਦਾ ਹੈ। ਹਿਮਾਚਲ ਪ੍ਰਦੇਸ਼ ਅਧਾਰਿਤ ਦੋ ਕੰਪਨੀਆਂ ਦੁਆਰਾ ਸਾਬਣ ਦਾ ਉਤਪਾਦਨ ਅਤੇ ਮਾਰਕਿਟਿੰਗ ਕੀਤੀ ਜਾ ਰਹੀ ਹੈ।
ਡਾ. ਕੁਮਾਰ ਨੇ ਕਿਹਾ, “ਚਾਹ ਕੈਟੇਕਿਨਸ ਉਤਪਾਦਨ ਪ੍ਰਕਿਰਿਆ ਜੋ ਕਿ ਮੈਸਰਜ਼ ਬੈਜਨਾਥ ਫਾਰਮਾਸਿਊਟੀਕਲਜ਼ ਨੂੰ ਤਬਦੀਲ ਕਰ ਦਿੱਤੀ ਗਈ ਹੈ, ਅਤੇ ਰੈਡੀ ਟੂ ਸਰਵ ਟੀ ਅਤੇ ਟੀ ਵਾਈਨਜ਼, ਕਾਂਗੜਾ ਚਾਹ ਲਈ ਗੇਮ ਚੇਂਜਰ ਹੋ ਸਕਦੀਆਂ ਹਨ।” ਕੈਟੇਕਿਨ ਕੁਦਰਤੀ ਐਂਟੀ ਆਕਸੀਡੈਂਟ ਹਨ ਜੋ ਸੈੱਲ ਦੇ ਨੁਕਸਾਨ ਨੂੰ ਰੋਕਦੇ ਹਨ ਅਤੇ ਹੋਰ ਫਾਇਦੇ ਪ੍ਰਦਾਨ ਕਰਦੇ ਹਨ।
ਇਸ ਅਵਸਰ ʼਤੇ ਚਾਹ ਸਿਰਕਾ ਟੈਕਨੋਲੋਜੀ, ਧਰਮਸ਼ਾਲਾ ਅਧਾਰਿਤ ਇੱਕ ਕੰਪਨੀ ਨੂੰ ਤਬਦੀਲ ਕੀਤੀ ਗਈ ਹੈ। ਚਾਹ ਦੇ ਸਿਰਕੇ ਵਿਚ ਮੋਟਾਪਾ ਵਿਰੋਧੀ ਗੁਣ ਹੁੰਦੇ ਹਨ। ਆਯੁਸ਼ ਦੁਆਰਾ ਸਿਫਾਰਸ਼ ਕੀਤੀਆਂ ਜੜ੍ਹੀਆਂ ਬੂਟੀਆਂ ਮਿਲਾ ਕੇ ਹਰਬਲ ਗ੍ਰੀਨ ਅਤੇ ਬਲੈਕ ਟੀਜ਼ ਵੀ ਲਾਂਚ ਕੀਤੀਆਂ ਗਈਆਂ ਸਨ। ਆਈਐੱਚਬੀਟੀ ਦੇ ਵਿਗਿਆਨੀਆਂ ਦਾ ਕਹਿਣਾ ਹੈ ਕਿ ਇਹ ਉਤਪਾਦ ਕੋਵਿਡ-19 ਦੇ ਵਿਰੁੱਧ ਇਮਿਊਨਿਟੀ ਵਧਾਉਣ ਲਈ ਬਹੁਤ ਫਾਇਦੇਮੰਦ ਹੋ ਸਕਦੇ ਹਨ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਕੇਂਦਰੀ ਬੋਰਡ ਨੇ 2020-21 ਦੇ ਸਾਲ ਲਈ ਆਪਣੇ ਗਾਹਕਾਂ ਲਈ 8.50% ਵਿਆਜ ਦਰ ਦੀ ਸਿਫਾਰਸ਼ ਕੀਤੀ
ਈਪੀਐਫ ਦੇ ਕੇਂਦਰੀ ਬੋਰਡ ਦੇ ਟ੍ਰਸਟੀਆਂ ਦੀ 228ਵੀਂ ਮੀਟਿੰਗ ਜੰਮੂ ਅਤੇ ਕਸ਼ਮੀਰ ਦੇ ਸ਼੍ਰੀਨਗਰ ਵਿਚ ਅੱਜ ਕੇਂਦਰੀ ਕਿਰਤ ਅਤੇ ਰੋਜ਼ਗਾਰ ਰਾਜ ਮੰਤਰੀ  ਸ਼੍ਰੀ ਸੰਤੋਸ਼ ਕੁਮਾਰ ਗੰਗਵਾਰ ਦੀ ਪ੍ਰਧਾਨਗੀ ਹੇਠ ਹੋਈ। ਮੀਟਿੰਗ ਵਿੱਚ , ਸਕੱਤਰ  ਸ਼੍ਰੀ ਅਪੂਰਵ ਚੰਦਰ , ਉੱਪ-ਪ੍ਰਧਾਨ ਅਤੇ ਮੈਂਬਰ ਸਕੱਤਰ ਸ਼੍ਰੀ ਸੁਨੀਲ ਬਰਥਵਾਲ, ਕੇਂਦਰੀ ਪ੍ਰੋਵੀਡੈਂਟ ਫੰਡ ਕਮਿਸ਼ਨਰ ਵੀ ਮੌਜੂਦ ਸਨ। ਕੇਂਦਰੀ ਬੋਰ਼ਡ ਨੇ ਵਿੱਤੀ ਸਾਲ 2020-21 ਲਈ ਮੈਂਬਰਾਂ ਦੇ ਖਾਤਿਆਂ ਵਿਚ ਇਕੱਠੀ ਹੋਈ ਈਪੀਐਫ ਦੀ ਰਕਮ ਲਈ 8.50% ਸਾਲਾਨਾ ਵਿਆਜ ਦੇਣ ਦੀ ਸਿਫਾਰਸ਼ ਕੀਤੀ। ਵਿਆਜ ਦਰ ਅਧਿਕਾਰਤ ਤੌਰ ਤੇ ਸਰਕਾਰੀ ਬਜਟ ਵਿਚ ਨੋਟੀਫਾਈ ਹੋਣ ਤੋਂ ਬਾਅਦ ਈਪੀਐਫਓ ਦੇ ਗਾਹਕਾਂ ਦੇ ਖਾਤੇ ਵਿੱਚ ਜਮਾ ਕੀਤੀ ਜਾਵੇਗੀ।
ਵਿੱਤੀ ਸਾਲ 2014 ਤੋਂ ਈਪੀਐਫਓ ਲਗਾਤਾਰ 8.50% ਤੋਂ ਹੇਠਾਂ ਦੀਆਂ ਰਿਟਰਨਾਂ ਜੈਨਰੇਟ ਨਹੀਂ ਕਰ ਰਿਹਾ ਹੈ। ਉੱਚੀ ਈਪੀਐਫ ਵਿਆਜ ਦਰ ਕੰਪਾਊਂਡਿਡ ਵਿਆਜ ਨਾਲ ਗਾਹਕਾਂ ਦੇ ਫਾਇਦੇ ਲਈ ਵਿਸ਼ੇਸ਼ ਅੰਤਰ ਬਣਾਉਂਦੀ ਹੈ। ਇਹ ਇਸ ਤੱਥ ਦੇ ਬਾਵਜੂਦ ਹੈ ਕਿ ਈਪੀਐਫਓ ਨੇ ਲਗਾਤਾਰ ਨਿਵੇਸ਼ ਵਲ ਕੰਜ਼ਰਵੇਟਿਵ ਨਜ਼ਰੀਏ ਤੇ ਅਮਲ ਕੀਤਾ ਹੈ ਜਿਸ ਨਾਲ ਮੁੱਖ ਤੌਰ ਤੇ ਪਹਿਲੇ ਨਜ਼ਰੀਏ ਦੀ ਸੁਰੱਖਿਆ ਅਤੇ ਬਚਾਅ ਤੇ ਜ਼ੋਰ ਦਿੱਤਾ ਗਿਆ ਹੈ। ਈਪੀਐਫਓ ਦੇ ਜ਼ੋਖਿਮ ਪ੍ਰਵ੍ਰਿਤੀ ਬਹੁਤ ਘੱਟ ਹੈ ਅਤੇ ਇਸ ਵਿਚ ਗਰੀਬ ਆਦਮੀ ਦੀਆਂ ਸੇਵਾਮੁਕਤੀ ਤੋਂ ਬਾਅਦ ਦੀਆਂ ਬੱਚਤਾਂ ਵੀ ਸ਼ਾਮਿਲ ਹਨ।
ਈਪੀਐਫਓ ਪਿਛਲੇ ਕਈ ਸਾਲਾਂ ਤੋਂ ਆਪਣੇ ਮੈਂਬਰਾਂ ਨੂੰ ਵੱਖ-ਵੱਖ ਆਰਥਿਕ ਚੱਕਰਾਂ ਨਾਲ ਘੱਟੋ ਘੱਟ ਉਧਾਰੀ ਜ਼ੋਖਿਮ ਨਾਲ ਉੱਚੀ ਆਮਦਨ ਵੰਡਣ ਦੇ ਯੋਗ ਹੋਇਆ ਹੈ। ਈਪੀਐਫਓ ਨਿਵੇਸ਼ ਦੇ ਉੱਚੇ ਕ੍ਰੈਡਿਟ ਪ੍ਰੋਫਾਈਲ ਨੂੰ ਧਿਆਨ ਵਿਚ ਰੱਖਦਿਆਂ ਈਪੀਐਫਓ ਦੀ ਵਿਆਜ ਦਰ ਹੋਰ ਨਿਵੇਸ਼ਾਂ ਵਾਲੇ ਮੌਕਿਆਂ ਦੇ ਮੁਕਾਬਲੇ ਵਿਚ ਜੋ ਗਾਹਕਾਂ ਲਈ ਉਪਲਬਧ ਹਨ, ਬਹੁਤ ਉੱਚੀ ਹੈ।
2015-16 ਦੇ ਅਰਸੇ ਦੌਰਾਨ ਈਪੀਐਫਓ ਨੇ ਐਨਐਸਈ 50 ਅਤੇ ਬੀਐਸਈ 30 ਸੂਚਕ ਅੰਕਾਂ ਤੇ ਆਧਾਰਤ ਵਟਾਂਦਰੇ ਦੇ ਵਪਾਰਕ ਫੰਡਾਂ ਰਾਹੀਂ ਇਕੁਵਿਟੀ ਵਿਚ ਸਮਝਦਾਰੀ ਨਾਲ ਨਿਵੇਸ਼ ਕਰਨਾ ਸ਼ੁਰੂ ਕੀਤਾ ਸੀ। ਇਕੁਵਿਟੀ ਜਾਇਦਾਦਾਂ ਵਿਚ ਨਿਵੇਸ਼ ਵਿੱਤੀ ਸਾਲ 2015 ਲਈ 5% ਤੋਂ ਸ਼ੁਰੂ ਹੋਇਆ ਸੀ ਅਤੇ ਹੌਲੀ ਹੌਲੀ ਵਧਣ ਵਾਲੇ ਪੋਰਟਫੋਲੀਓ ਵਿੱਚ 15% ਤੱਕ ਉੱਪਰ ਗਿਆ ਹੈ।
ਵਿੱਤੀ ਸਾਲ 2021 ਲਈ ਈਪੀਐਫਓ ਨੇ ਨਿਵੇਸ਼ ਖਤਮ ਕਰਨ ਦਾ ਫੈਸਲਾ ਲਿਆ ਅਤੇ ਕੰਪਾਊਂਡ ਵਿਆਜ ਦਰ ਉਧਾਰੀ ਨਿਵੇਸ਼ ਤੋਂ ਪ੍ਰਾਪਤ ਵਿਆਜ ਦੀ ਸੰਯੁਕਤ ਆਮਦਨ ਦਾ ਨਤੀਜਾ ਹੈ। ਇਸ ਨੇ ਈਪੀਐਫਓ ਨੂੰ ਆਪਣੇ ਗਾਹਕਾਂ ਨੂੰ ਉੱਚੀ ਆਮਦਨ ਉਪਲਬਧ ਕਰਵਾਉਣ ਦੇ ਯੋਗ ਬਣਾਇਆ ਅਤੇ ਭਵਿੱਖ ਵਿਚ ਵੀ ਉਚਾ ਲਾਭ ਮੁਹੱਈਆ ਕਰਵਾਉਣ ਲਈ ਇਕ ਸਿਹਤਮੰਦ ਸਰਪਲਸ ਵਜੋਂ ਇਸ ਦੀ ਇਜਾਜ਼ਤ ਦੇ ਰਿਹਾ ਹੈ। ਆਮਦਨ ਦੀ ਇਸ ਵੰਡ ਕਾਰਣ ਈਪੀਐਫਓ ਦੇ ਫ਼ੰਡ ਵਿਚ ਕੋਈ ਓਵਰ-ਡਰਾਅਲ ਨਹੀਂ ਹੈ।
ਈਪੀਐਫਓ ਦੇ ਨਿਸ਼ਚਿਤ ਲਾਭ ਦਾ ਐਲਾਨ ਹਰ ਸਾਲ ਸੀਬੀਟੀ ਵਲੋਂ ਟੈਕਸ ਛੋਟਾਂ ਨਾਲ ਕੀਤਾ ਜਾਂਦਾ ਹੈ, ਜੋ ਇਸ ਨੂੰ ਨਿਵੇਸ਼ਕਾਂ ਲਈ ਆਕਰਸ਼ਕ ਬਣਾਉਂਦੀ ਹੈ ਅਤੇ ਉਨ੍ਹਾਂ ਨੂੰ ਪ੍ਰੋਵੀਡੈਂਟ ਫੰਡ, ਪੈਨਸ਼ਨ ਅਤੇ ਬੀਮਾ ਯੋਜਨਾਵਾਂ ਦੀ ਸ਼ਕਲ ਵਿਚ ਮਜ਼ਬੂਤ ਸਮਾਜਿਕ ਸੁਰੱਖਿਆ ਪ੍ਰਦਾਨ ਕਰਦੀ ਹੈ।
----------------------------------
ਐਸਐਸ /ਜੇਕੇ
(Visitor Counter : 150
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
JNCASR ਦੇ ਵਿਗਿਆਨੀਆਂ ਵੱਲੋਂ ਇੱਕ ਨਵਾਂ ਅਣੂ ਵਿਕਸਤ ਜੋ ਅਲਜ਼ਾਈਮਰ ਦੇ ਇਲਾਜ ਲਈ ਸੰਭਾਵੀ ਦਵਾਈ ’ਚ ਯੋਗਦਾਨ ਪਾ ਸਕਦਾ ਹੈ
ਵਿਗਿਆਨੀਆਂ ਨੇ ਇੱਕ ਅਜਿਹਾ ਸੂਖਮ ਅਣੂ  ਵਿਕਸਤ ਕੀਤਾ ਹੈ, ਜੋ ਇੱਕ ਅਜਿਹਾ ਨਿਵੇਕਲਾ ਪ੍ਰਬੰਧ ਬਣਾਵੇ, ਜਿਸ ਰਾਹੀਂ ਅਲਜ਼ਾਈਮਰ ਰੋਗ  ਵਿੱਚ ਨਿਊਰੌਨਜ਼ ਕੰਮ ਕਰਨਾ ਬੰਦ ਕਰ ਦੇਣ। ਇਹ ਮੌਲੀਕਿਯੂਲ ਵਿਸ਼ਵ ’ਚ  ਯਾਦ–ਸ਼ਕਤੀ ਖ਼ਤਮ ਹੋਣ ਦੇ ਸਭ ਤੋਂ ਵੱਡੇ ਕਾਰਣ ਨੂੰ ਰੋਕ ਸਕਦਾ ਹੈ ਜਾਂ ਉਸ ਦਾ ਇਲਾਜ ਕਰ ਸਕਦਾ ਹੈ।
ਅਲਜ਼ਾਈਮਰ ਰੋਗ ਵਿੱਚ ਦਿਮਾਗ਼ ਪ੍ਰੋਟੀਨ ਅਸਾਧਾਰਣ ਪੱਧਰਾਂ ’ਤੇ ਇੱਕ ਥਾਂ ਇਕੱਠੀ ਹੋ ਜਾਂਦੀ ਹੈ, ਜਿਸ ਨਾਲ ਨਿਊਰੌਨਜ਼ ਦੇ ਵਿਚਕਾਰ ਪੇਪੜੀਆਂ ਬਣਨ ਲੱਗਦੀਆਂ ਹਨ ਅਤੇ ਸੈੱਲਾਂ ਨੂੰ ਕੰਮ ਕਰਨ ਤੋਂ ਰੋਕਦੀਆਂ ਹਨ। ਅਜਿਹਾ ਅਮਾਇਲੌਇਡ ਪੈਪਟਾਈਡ  ਦੇ ਪੈਦਾ ਹੋਣ ‘ਤੇ ਕੇਂਦਰੀ ਤੰਤੂ–ਨਾੜੀ ਪ੍ਰਬੰਧ ਵਿੱਚ ਇਕੱਠੇ ਹੋਣ ਕਾਰਣ ਵਾਪਰਦਾ ਹੈ। ਅਲਜ਼ਾਈਮਰ ਰੋਗ  ਦੀ ਪ੍ਰਕਿਰਤੀ ਕਈ ਪ੍ਰਕਾਰ ਦੀ ਹੁੰਦੀ ਹੈ ਅਤੇ ਅਮਾਇਲੌਇਡ ਜ਼ਹਿਰੀਲਾਪਣ ਵੀ ਕਈ ਤਰ੍ਹਾਂ ਦਾ ਹੁੰਦਾ ਹੈ, ਇਸੇ ਲਈ ਖੋਜਕਾਰ ਹਾਲੇ ਤੱਕ ਇਸ ਦਾ ਕੋਈ ਪ੍ਰਭਾਵੀ ਇਲਾਜ ਨਹੀਂ ਲੱਭ ਸਕੇ।
ਪ੍ਰੋਫ਼ੈਸਰ ਟੀ. ਗੋਵਿੰਦਰਾਜੂ ਦੀ ਅਗਵਾਈ ਹੇਠ ਭਾਰਤ ਸਰਕਾਰ ਦੇ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ ਦੇ ਖ਼ੁਦਮੁਖਤਿਆਰ ਸੰਸਥਾਨ ‘ਜਵਾਹਰਲਾਲ ਨਹਿਰੂ ਸੈਂਟਰ ਫ਼ਾਰ ਐਡਵਾਂਸਡ ਸਾਇੰਟੀਫ਼ਿਕ ਰਿਸਰਚ ’ ਦੇ ਵਿਗਿਆਨੀਆਂ ਦੀ ਇੱਕ ਟੀਮ ਨੇ ਨਿਵੇਕਲੀ ਕਿਸਮ ਦੇ ਨਿੱਕੇ ਮੌਲੀਕਿਯੂਲਜ਼ ਦਾ ਇੱਕ ਸਿੰਥੈਟਿਕ ਸੈੱਟ ਡਿਜ਼ਾਈਨ ਕੀਤਾ ਅਤੇ ਅਜਿਹੇ ਇੱਕ ਪ੍ਰਮੁੱਖ ਵਾਹਨ ਦੀ ਸ਼ਨਾਖ਼ਤ ਕੀਤੀ, ਜਿਸ ਨੂੰ ‘ਅਮਾਇਲੌਇਡ ਬੀਟਾ’  ਦਾ ਜ਼ਹਿਰੀਲਾਪਣ ਘਟਾਉਣ ਵਿੱਚ ਸਭ ਤੋਂ ਵੱਧ ਕਾਰਗਰ ਹੋ ਸਕੇ।
ਵਿਸਤ੍ਰਿਤ ਅਧਿਐਨ ਨੇ TGR63 ਨਾਂਅ ਦੇ ਉਸ ਮੌਲੀਕਿਯੁਲ ਦੀ ਸਥਾਪਨਾ ਉਸ ਪ੍ਰਮੁੱਖ ਵਾਹਨ ਵਜੋਂ ਕੀਤੀ, ਜੋ ਨਿਊਰੌਨਲ ਸੈੱਲਾਂ ਨੂੰ ਅਮਾਇਲੌਇਡ ਜ਼ਹਿਰੀਲੇਪਣ ਤੋਂ ਬਚਾ ਸਕੇ। ਇਹ ਮੌਲੀਕਿਯੂਲ ਕੌਰਟੈਕਸ ਅਤੇ ਹਿੱਪੋਕੈਂਪਸ ਜਾਂ ਟੈਂਪੋਰਲ ਲੋਬ ਵਿੱਚ ਡੂੰਘੇ ਲੱਥਣ ਵਾਲੇ ਗੁੰਝਲਦਾਰ ਭਾਗ ਤੋਂ ਅਮਾਇਲੌਇਡ ਦਾ ਬੋਝ ਘਟਾਉਣ ਦੇ ਵੀ ਯੋਗ ਪਾਇਆ ਗਿਆ, ਜਿਸ ਨਾਲ ਅਜਿਹੀ ਸਥਿਤੀ ਵਿੱਚ ਵਰਨਣਯੋਗ ਕਮੀ ਹੋ ਸਕਦੀ ਹੈ। ਇਹ ਖੋਜ ਜਰਨਲ ‘ਐਡਵਾਂਸਡ ਥੈਰਾਪਿਊਟਿਕਸ’ ਵਿੱਚ ਪਿੱਛੇ ਜਿਹੇ ਪ੍ਰਕਾਸ਼ਿਤ ਹੋਈ ਹੈ।
ਇਸ ਵੇਲੇ ਉਪਲਬਧ ਇਲਾਜ ਸਿਰਫ਼ ਅਸਥਾਈ ਰਾਹਤ ਹੀ ਦੇ ਪਾਉਂਦੇ ਹਨ ਅਤੇ ਅਲਜ਼ਾਈਮਰ ਰੋਗ ਦੇ ਰੋਗ–ਪ੍ਰਬੰਧ ਦੀਆਂ ਕੋਈ ਵੀ ਸਿੱਧੀਆਂ ਪ੍ਰਵਾਨਿਤ ਦਵਾਈਆਂ ਨਹੀਂ ਹਨ। ਇਸ ਪ੍ਰਕਾਰ, ਅਲਜ਼ਾਈਮਰ ਰੋਗ ਨੂੰ ਰੋਕਣ ਜਾਂ ਉਸ ਦੇ ਇਲਾਜ ਲਈ ਕੋਈ ਅਜਿਹੇ ਦਵਾ–ਵਾਹਨ ਵਿਕਸਤ ਕਰਨ ਦੀ ਬਹੁਤ ਜ਼ਰੂਰਤ ਹੈ ਕਿਉਂਕਿ ਇਸ ਪਾਸੇ ਕੋਈ ਕੰਮ ਨਹੀਂ ਹੋਇਆ।
ਅਲਜ਼ਾਈਮਰ ਰੋਗ ਤੋਂ ਪੀੜਤ ਚੂਹਿਆਂ ਦੇ ਦਿਮਾਗ਼ ਦਾ ਜਦੋਂ TGR63 ਨਾਲ ਇਲਾਜ ਕੀਤਾ ਗਿਆ, ਤਾਂ ਅਮਾਇਲੌਇਡ ਦੇ ਜਮ੍ਹਾ ਹੋਏ ਪਦਾਰਥ ਵਿੱਚ ਵਰਨਣਯੋਗ ਹੱਦ ਤੱਕ ਕਮੀ ਵੇਖੀ ਗਈ, ਜਿਸ ਨਾਲ ਇਸ ਦੀ ਉਪਚਾਰਾਤਮਕ ਪ੍ਰਭਾਵਕਤਾ ਦੀ ਪ੍ਰਮਾਣਿਕਤਾ ਸਿੱਧ ਹੋਈ। ਚੂਹਿਆਂ ਵਿੱਚ ਕੁਝ ਨਵਾਂ ਸਿੱਖਣ, ਯਾਦ ਸ਼ਕਤੀ ਅਤੇ ਆਪੇ ਕੁਝ ਸਮਝਣ ਦੀ ਜੋ ਘਾਟ ਪੈਦਾ ਹੋ ਗਈ ਸੀ, ਉਸ ਵਿੱਚ ਕਮੀ ਵੇਖੀ ਗਈ ਅਤੇ ਇਹ ਸਭ ਵਿਲੱਖਣ ਵਿਵਹਾਰਾਤਮਕ ਪ੍ਰੀਖਣਾਂ ਤੋਂ ਜ਼ਾਹਿਰ ਹੋਇਆ। ਇਨ੍ਹਾਂ ਪ੍ਰਮੁੱਖ ਵਿਸ਼ੇਸ਼ਤਾਵਾਂ ਨੇ TGR63 ਦੀ ਸੰਭਾਵਨਾ ਨੂੰ ਪ੍ਰਮਾਣਿਤ ਕੀਤਾ ਕਿ ਉਹ AD ਦੇ ਇਲਾਜ ਲਈ ਇੱਕ ਵਧੀਆ ਦਵਾ–ਵਾਹਨ ਹੋ ਸਕਦਾ ਹੈ।
AD ਨਾਲ ਰੋਗੀ, ਪਰਿਵਾਰ, ਉਨ੍ਹਾਂ ਦੀ ਦੇਖਭਾਲ ਕਰਨ ਵਾਲੇ ਬਹੁਤ ਬੁਰੀ ਤਰ੍ਹਾਂ ਪ੍ਰਭਾਵਿਤ ਹੁੰਦੇ ਹਨ ਅਤੇ ਇੰਝ ਪੂਰੀ ਦੁਨੀਆ ਵਿੱਚ ਇੱਕ ਵੱਡਾ ਸਮਾਜਕ ਤੇ ਆਰਥਿਕ ਬੋਝ ਘਟ ਸਕਦਾ ਹੈ। JNCASR ਦੀ ਟੀਮ ਵੱਲੋਂ ਵਿਕਸਤ ਕੀਤਾ ਗਿਆ ਇਹ ਵਿਲੱਖਣ ਦਵਾ ਵਾਹਨ TGR63; AD ਦੇ ਇਲਾਜ ਲਈ ਇੱਕ ਬਹੁਤ ਵਧੀਆ ਸੰਭਾਵੀ ਦਵਾ–ਵਾਹਨ ਹੋ ਸਕਦਾ ਹੈ।
ਚਿੱਤਰ ਸਰੋਤ: ਐਡਵਾਂਸਡ ਥੈਰਾਪਿਊਟਿਕਸ 2021, 4, 2000225.
ਪ੍ਰਕਾਸ਼ਨ ਲਿੰਕ: https://onlinelibrary.wiley.com/doi/full/10.1002/adtp.202000225
https://onlinelibrary.wiley.com/action/downloadSupplement?doi=10.1002%2Fadtp.202000225&file=SupportingVideo3.avi
https://onlinelibrary.wiley.com/action/downloadSupplement?doi=10.1002%2Fadtp.202000225&file=SupportingVideo2.avi
https://onlinelibrary.wiley.com/action/downloadSupplement?doi=10.1002%2Fadtp.202000225&file=SupportingVideo1.avi
ਹੋਰ ਵੇਰਵਿਆਂ ਲਈ, ਪ੍ਰੋ. ਟੀ. ਗੋਵਿੰਦਾਰਾਜੂ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ]।
ਜਹਾਜ਼ਰਾਨੀ ਮੰਤਰਾਲਾ
ਕੋਚੀਨ ਪੋਰਟ ਟਰੱਸਟ ਵਿੱਚ ਸਵੱਛਤਾ ਪਖਵਾੜੇ ਦਾ ਆਯੋਜਨ
ਕੋਚੀਨ ਪੋਰਟ ਟਰੱਸਟ ਵਿੱਚ ਸਾਰੇ ਵਿਭਾਗਾਂ ਨੂੰ ਸਵੱਛਤਾ ਸਹੁੰ ਦਿਵਾ ਕੇ ਸਵੱਛਤਾ ਪਖਵਾੜਾ 2021 ਦਾ ਸ਼ੁਭਾਰੰਭ ਕੀਤਾ ਗਿਆ। ਸ਼੍ਰਮਦਾਨ ਸਫਾਈ ਗਤੀਵਿਧੀਆਂ ਵੀ ਬੰਦਰਗਾਹ ਖੇਤਰਾਂ ਵਿੱਚ ਸ਼ੁਰੂ ਕਰ ਦਿੱਤੀਆਂ ਗਈਆਂ ਹਨ। ਸਵੱਛਤਾ ਪਖਵਾੜਾ ਦੇ ਦੌਰਾਨ ਆਯੋਜਿਤ ਹੋਣ ਵਾਲੇ ਪ੍ਰਮੁੱਖ ਪ੍ਰੋਗਰਾਮਾਂ ਵਿੱਚ ਪੋਰਟ ਏਰੀਆ ਦੇ ਅੰਦਰ ਕਾਰਜਸਥਾਨਾਂ, ਦਫ਼ਤਰ ਪਰਿਸਰਾਂ , ਸ਼ਿਲਪ ਕਾਰਜਾਂ ਅਤੇ ਜਨਤਕ ਸਥਾਨਾਂ ਦੀ ਸਫਾਈ ਕਰਨਾ ਸ਼ਾਮਿਲ ਹੈ ।
ਇਸ ਦੌਰਾਨ ਸਾਰੇ ਵਿਭਾਗਾਂ ਦੇ ਮੁਖੀ ਕਈ ਪ੍ਰੋਗਰਾਮਾਂ ਦੀ ਅਗਵਾਈ ਕਰਨਗੇ। ਕੇਂਦਰੀਯ ਵਿੱਦਿਆਲਾ ਪੋਰਟ ਟਰੱਸਟ ਦੇ ਵਿਦਿਆਰਥੀਆਂ ਲਈ ਲਘੂ ਫਿਲਮ ਮੁਕਾਬਲੇ ਅਤੇ ਪੋਸਟਰ ਡਿਜਾਈਨਿੰਗ ਮੁਕਾਬਲੇ, ਦਫਤਰਾਂ ਵਿੱਚ ਪਹੁੰਚਾਉਣ ਲਈ ਦਿੱਵਿਯਾਂਗਜਨਾਂ ਦੀ ਸੁਗਮਤਾ ਅਤੇ ਕਈ ਹੋਰ ਜਾਗਰੂਕਤਾ ਪ੍ਰੋਗਰਾਮਾਂ ਦੀ ਵੀ ਯੋਜਨਾ ਬਣਾਈ ਗਈ ਹੈ। ਕੋਵਿਡ - 19 ਮਹਾਮਾਰੀ ਦਾ ਪ੍ਰਸਾਰ ਰੋਕਣ ਲਈ ਸਰਕਾਰ ਦੁਆਰਾ ਜਾਰੀ ਕੀਤੇ ਗਏ ਸੁਰੱਖਿਅਤ ਦੂਰੀ ਅਤੇ ਸੁਰੱਖਿਆ ਨਿਰਦੇਸ਼ਾਂ ਦਾ ਪਾਲਣ ਕਰਦੇ ਹੋਏ ਸਾਰੀਆਂ ਗਤੀਵਿਧੀਆਂ ਸੰਚਾਲਿਤ ਕੀਤੀਆਂ ਜਾ ਰਹੀ ਹਨ ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਉੱਤਰ-ਪੂਰਬੀ ਮੁੰਬਈ, ਮਹਾਰਾਸ਼ਟਰ ਵਿੱਚ ਕੱਲ੍ਹ ਦਿਵਯਾਂਗਜਨਾਂ ਦੇ ਲਈ ਇੱਕ ‘ਸਮਾਜਿਕ ਅਧਿਕਾਰਿਤਾ ਸ਼ਿਵਿਰ’ ਦਾ ਆਯੋਜਨ
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਣ ਮੰਤਰਾਲੇ, ਭਾਰਤ ਸਰਕਾਰ ਦੀ ਏਡੀਆਈਪੀ ਯੋਜਨਾ ਦੇ ਤਹਿਤ ਦਿਵਯਾਂਗਜਨਾਂ ਨੂੰ ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦੀ ਵੰਡ ਕਰਨ ਦੇ ਲਈ ਇੱਕ ‘ਸਮਾਜਿਕ ਅਧਿਕਾਰਿਤਾ ਸ਼ਿਵਿਰ’ ਦਾ ਆਯੋਜਨ 24 ਦਸੰਬਰ, 2021 ਨੂੰ ਦਿਵਯਾਂਗਜਨ ਸਸ਼ਕਤੀਕਰਣ ਵਿਭਾਗ  ਦੁਆਰਾ ਐਲਿਮਕੋ ਅਤੇ ਜ਼ਿਲ੍ਹਾ ਪ੍ਰਸ਼ਾਸਨ ਉੱਤਰੀ ਮੁੰਬਈ ਦੇ ਸਹਿਯੋਗ ਨਾਲ ਰਾਮਾਨੰਦ ਆਰਯ ਡੀ.ਏ.ਵੀ. ਕਾਲਜ, ਸਟੇਸ਼ਨ ਰੋਡ, ਭਾਂਡੁਪ , ਉੱਤਰ-ਪੂਰਬੀ ਮੁੰਬਈ, ਮਹਾਰਾਸ਼ਟਰ ਵਿੱਚ ਕੀਤਾ ਜਾਵੇਗਾ।
ਵਿਭਾਗ ਦੁਆਰਾ ਕੋਵਿਡ-19 ਮਹਾਮਾਰੀ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਤਿਆਰ ਕੀਤੇ ਗਏ ਐੱਸਓਪੀ ਦਾ ਪਾਲਨ ਕਰਦੇ ਹੋਏ ਉੱਤਰ-ਪੂਰਬੀ ਨਿਰਵਾਚਨ ਖੇਤਰ, ਮੁੰਬਈ ਦੇ 1416 ਦਿਵਯਾਂਗਜਨਾਂ ਨੂੰ 1.34 ਕਰੋੜ ਰੁਪਏ ਦੀ ਕੁੱਲ ਰਕਮ ਵਾਲੇ 2588 ਸਹਾਇਤਾ ਤੇ ਸਹਾਇਕ ਉਪਕਰਣਾਂ ਦੀ ਵੰਡ ਮੁਫਤ ਤੌਰ ‘ਤੇ ਕੀਤੀ ਜਾਵੇਗੀ। ਇਸ ਸਾਲ ਜੁਲਾਈ, ਅਗਸਤ ਅਤੇ ਸਤੰਬਰ ਮਹੀਨੇ ਵਿੱਚ ਉੱਤਰ-ਪੂਰਬੀ ਨਿਰਵਾਚਨ ਖੇਤਰ, ਮੁੰਬਈ ਦੇ ਵਿਭਿੰਨ ਸਥਾਨਾਂ ਵਿੱਚ ਚੁਣੇ ਲਾਭਾਰਥੀਆਂ ਦੀ ਪਹਿਚਾਣ ਕੀਤੀ ਗਈ ਸੀ, ਜਿਨ੍ਹਾਂ ਦੇ ਲਈ ਇਨ੍ਹਾਂ ਸਹਾਇਕ ਉਪਕਰਣਾਂ ਦੀ ਵੰਡ ਕੀਤੀ ਜਾਣੀ ਹੈ।
ਇਸ ਕੈਂਪ ਵਿੱਚ ਵਿਭਿੰਨ ਸ੍ਰੇਣੀਆਂ ਦੇ ਦਿਵਯਾਂਗਜਨਾਂ ਦੇ ਲਈ ਵਿਭਿੰਨ ਪ੍ਰਕਾਰ ਦੇ ਸਹਾਇਕ ਉਪਕਰਣ ਵੰਡੇ ਜਾਣਗੇ ਜਿਵੇਂ ਟ੍ਰਾਈਸਾਈਕਲ, ਵ੍ਹੀਲਚੇਅਰ, ਬੈਸਾਖੀ, ਹਿਅਰਿੰਗ ਏਡ ਮਸ਼ੀਨ, ਬ੍ਰੇਲ ਕਿਟ, ਸਮਾਰਟ ਫੋਨ, ਕੁਸ਼ਠ ਰੋਗ ਤੋਂ ਪ੍ਰਭਾਵਿਤ ਵਿਅਕਤੀਆਂ ਦੇ ਲਈ ਏਡੀਐੱਲ ਕਿਟ, ਸੀ.ਪੀ. ਚੇਅਰ ਆਦਿ।
24 ਦਸੰਬਰ, 2021 ਨੂੰ ਆਯੋਜਿਤ ਹੋਣ ਵਾਲੇ ਇਸ ਉਦਘਾਟਨ ਕੈਂਪ ਸਮਾਰੋਹ ਵਿੱਚ ਸ਼੍ਰੀ ਰਾਮਦਾਸ ਅਠਾਵਲੇ, ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਣ ਰਾਜ ਮੰਤਰੀ, ਭਾਰਤ ਸਰਕਾਰ, ਸ਼੍ਰੀ ਦੇਵੇਂਦ੍ਰ ਫੜਣਵੀਸ, ਵਿਰੋਧੀ ਧਿਰ ਦੇ ਨੇਤਾ, ਮਹਾਰਾਸ਼ਟਰ ਵਿਧਾਨ ਸਭਾ ਅਤੇ ਸ੍ਰੀ ਮਨੋਜ ਕੋਟਕ, ਸਾਂਸਦ, ਉੱਤਰ-ਪੂਰਬੀ ਮੁੰਬਈ ਵੀ ਮੌਜੂਦ ਰਹਿਣਗੇ।
ਇਸ ਸਮਾਰੋਹ ਦੇ ਦੌਰਾਨ ਸ਼੍ਰੀਮਤੀ ਅੰਜਲੀ ਭਵਾਰਾ, ਸਕੱਤਰ, ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਣ ਮੰਤਰਾਲਾ, ਭਾਰਤ ਸਰਕਾਰ, ਡਾ. ਪ੍ਰਬੋਧ ਸੇਠ, ਸੰਯੁਕਤ ਸਕੱਤਰ, ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਣ ਮੰਤਰਾਲਾ, ਭਾਰਤ ਸਰਕਾਰ, ਐਲਿਮਕੋ ਅਤੇ ਜ਼ਿਲ੍ਹਾ ਪ੍ਰਸ਼ਾਸਨ, ਮੁੰਬਈ  ਦੇ ਸੀਨੀਅਰ ਅਧਿਕਾਰੀ ਵੀ ਮੌਜੂਦ ਰਹਿਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਗਾਂਧੀ ਜਯੰਤੀ ਦੇ ਮੌਕੇ 'ਤੇ ਪ੍ਰਾਰਥਨਾ ਸਭਾ ਵਿੱਚ ਸ਼ਾਮਲ ਹੋਏ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਨਵੀਂ ਦਿੱਲੀ ਵਿੱਚ ਮਹਾਤਮਾ ਗਾਂਧੀ ਦੀ 150ਵੀਂ ਜਯੰਤੀ ਮੌਕੇ ਗਾਂਧੀ ਸਮ੍ਰਿਤੀ ਵਿਖੇ ਇੱਕ ਪ੍ਰਾਰਥਨਾ ਸਭਾ ਵਿੱਚ ਭਾਗ ਲਿਆ ਤੇ ਉਨ੍ਹਾਂ ਪ੍ਰਤੀ ਆਪਣਾ ਸਤਿਕਾਰ ਪ੍ਰਗਟਾਇਆ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਾਈਗੌਵ  ਦੇ 7 ਵਰ੍ਹੇ ਪੂਰੇ ਹੋਣ ‘ਤੇ ਇਸ ਦੇ ਵਲੰਟੀਅਰਾਂ ਅਤੇ ਯੋਗਦਾਨੀਆਂ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਾਈਗੌਵ  ਦੇ ਉਨ੍ਹਾਂ ਸਾਰੇ ਵਲੰਟੀਅਰਾਂ ਅਤੇ ਯੋਗਦਾਨੀਆਂ ਦੀ ਸ਼ਲਾਘਾ ਕੀਤੀ ਹੈ ਜਿਨ੍ਹਾਂ ਨੇ ਆਪਣੇ ਯੋਗਦਾਨ ਨਾਲ ਇਸ ਮੰਚ ਨੂੰ ਸਮ੍ਰਿੱਧ ਕੀਤਾ ਹੈ।
ਮਾਈਗੌਵ ਇੰਡੀਆ ਦੇ ਇੱਕ ਟਵੀਟ ‘ਤੇ ਪ੍ਰਤੀਕਿਰਿਆ ਵਿਅਕਤ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਮਾਈਗੌਵ  ਸ਼ਾਸਨ ਵਿੱਚ ਭਾਗੀਦਾਰੀ ਅਤੇ ਸਾਡੀ ਯੁਵਾ ਸ਼ਕਤੀ ਦੀ ਆਵਾਜ਼ ਬਣਨ ਦੀ ਇੱਕ ਸਭ ਤੋਂ ਬਿਹਤਰੀਨ ਉਦਾਹਰਣ ਦੇ ਰੂਪ ‘ਚ ਮੌਜੂਦ ਹੈ।
ਅੱਜ ਜਦੋਂ ਅਸੀਂ ਮਾਈਗੌਵ ਦੇ 7 ਵਰ੍ਹੇ ਪੂਰੇ ਕਰ ਰਹੇ ਹਾਂ, ਤਾਂ ਮੈਂ ਉਨ੍ਹਾਂ ਸਾਰੇ ਵਲੰਟੀਅਰਾਂ ਅਤੇ ਯੋਗਦਾਨੀਆਂ ਦੀ ਸ਼ਲਾਘਾ ਕਰਦਾ ਹਾਂ ਜਿਨ੍ਹਾਂ ਨੇ ਆਪਣੇ ਯੋਗਦਾਨ ਨਾਲ ਇਸ ਮੰਚ ਨੂੰ ਸਮ੍ਰਿੱਧ ਕੀਤਾ ਹੈ।"
ਸੈਰ ਸਪਾਟਾ ਮੰਤਰਾਲਾ
ਸੈਰ-ਸਪਾਟਾ ਰਾਜ ਮੰਤਰੀ ਸ਼੍ਰੀ ਅਜੈ ਭੱਟ ਨੇ ਬੁੱਧੀਸ਼ਟ ਟੂਰਿਜ਼ਮ ਦੀਆਂ ਸੰਭਾਵਨਾਵਾਂ ਦਾ ਲਾਭ ਲੈਣ ਵਿੱਚ ਮਦਦ ਲਈ ਅੱਜ ਨਵੀਂ ਦਿੱਲੀ ਤੋਂ ਬੁੱਧੀਸ਼ਟ ਸਰਕਿਟ ਟ੍ਰੇਨ ਫੈਮ ਟੂਰ ਨੂੰ ਹਰੀ ਝੰਡੀ ਦਿਖਾਈ
ਸੈਰ-ਸਪਾਟਾ ਅਤੇ ਰੱਖਿਆ ਰਾਜ ਮੰਤਰੀ ਸ਼੍ਰੀ ਅਜੈ ਭੱਟ ਨੇ ਅੱਜ ਦਿੱਲੀ ਦੇ ਸਫਦਰਜੰਗ ਰੇਲਵੇ ਸਟੇਸ਼ਨ ਤੋਂ ਬੁੱਧੀਸ਼ਟ ਸਰਕਿਟ ਸਪੇਸ਼ਲ ਟ੍ਰੇਨ ਨੂੰ ਹਰੀ ਝੰਡੀ ਦਿਖਾ ਕੇ ਰਵਾਨਾ ਕੀਤਾ। ਬੁੱਧੀਸ਼ਟ ਟੂਰਿਜ਼ਮ ਵਿੱਚ ਮੌਜੂਦ ਸੰਭਾਵਨਾਵਾਂ ਦਾ ਲਾਭ ਚੁੱਕਣ ਲਈ ਸੈਰ-ਸਪਾਟਾ ਮੰਤਰਾਲਾ ਨੇ 4 ਅਕਤੂਬਰ ਤੋਂ 8 ਅਕਤੂਬਰ 2021 ਦੇ ਦੌਰਾਨ ਬੁੱਧੀਸਟ ਸਰਕਿਟ ਟ੍ਰੇਨ ਫੈਮ ਟੂਰ ਐਂਡ ਕਾਨਫਰੰਸ ਦਾ ਆਯੋਜਨ ਕੀਤਾ ਹੈ। ਇਸ ਸਮਾਰੋਹ ਵਿੱਚ ਸੈਰ-ਸਪਾਟਾ ਮੰਤਰਾਲੇ ਅਤੇ ਆਈਆਰਸੀਟੀਸੀ ਦੇ ਸੀਨੀਅਰ ਅਧਿਕਾਰੀਆਂ ਅਤੇ ਉਦਯੋਗ ਦੇ ਹੋਰ ਹਿਤਧਾਰਕਾਂ ਨੇ ਹਿੱਸਾ ਲਿਆ। ਆਈਆਰਸੀਟੀਸੀ ਦੇ ਅਧਿਕਾਰੀਆਂ ਨੇ ਬੜੇ ਉਤਸ਼ਾਹ ਦੇ ਨਾਲ ਮਹਿਮਾਨਾਂ ਦਾ ਸੁਆਗਤ ਕੀਤਾ।
ਸੈਰ-ਸਪਾਟਾ ਅਤੇ ਰੱਖਿਆ ਰਾਜ ਮੰਤਰੀ ਸ਼੍ਰੀ ਅਜੈ ਭੱਟ ਨੇ ‘ਬੁੱਧੀਸਟ ਸਰਕਿਟ ਟ੍ਰੇਨ ਫੈਮ ਟੂਰ ਐਂਡ ਕਾਨਫਰੰਸ’ ਨੂੰ ਰਵਾਨਾ ਕਰਨ ਤੋਂ ਪਹਿਲਾਂ ਦਿੱਲੀ ਦੇ ਸਫਦਰਜੰਗ ਰੇਲਵੇ ਸਟੇਸ਼ਨ ‘ਤੇ ਮੀਡਿਆ ਨੂੰ ਸੰਬੋਧਿਤ ਕੀਤਾ। ਉਨ੍ਹਾਂ ਨੇ ਗਲੋਬਲ ਡੈਸ਼ਟੀਨੇਸ਼ਨ ਤੋਂ ਪਹਿਲਾਂ ਇੰਡੀਆ ਡੈਸ਼ਟੀਨੇਸ਼ਨ ਦੀ ਯਾਤਰਾ ਕਰਨ ਦੇ ਮਹੱਤਵ ‘ਤੇ ਚਾਨਣਾ ਪਾਇਆ । ਉਨ੍ਹਾਂ ਨੇ ਕਿਹਾ ਕਿ ਸਾਡੇ ਕੋਲ ਬੁੱਧੀਸਟ ਸਰਕਿਟ ਟੂਰਿਸਟ ਟ੍ਰੇਨ ਵਰਗੀ ਮਹਾਨ ਵਿਰਾਸਤ ਹੈ ਜੋ ਬਿਹਾਰ ਵਿੱਚ ਗਯਾ  ਰਾਜਗੀਰ  ਦੇ ਨਾਲ-ਨਾਲ ਉੱਤਰ ਪ੍ਰਦੇਸ਼ ਵਿੱਚ ਸਾਰਨਾਥ  ਜਿਵੇਂ ਮੰਜ਼ਿਲਾਂ ਨੂੰ ਕਵਰ ਕਰਦੀ ਹੈ । ਮੰਤਰੀ ਨੇ ਦੇਖੋ ਅਪਨਾ ਦੇਸ਼ ਅਭਿਯਾਨ ਦੀ ਸੱਚੀ ਭਾਵਨਾ ਨੂੰ ਸਮਾਹਿਤ ਕਰਦੇ ਹੋਏ ਘਰੇਲੂ ਸੈਰ-ਸਪਾਟਾ ਦੇ ਮਹੱਤਵ ‘ਤੇ ਧਿਆਨ ਕੇਂਦ੍ਰਿਤ ਕੀਤਾ ।
ਫੈਮ ਟੂਰ ਦਿੱਲੀ ਤੋਂ ਦਿੱਲੀ ਤੱਕ ਹੈ ਜਿਸ ਵਿੱਚ ਪ੍ਰਮੁੱਖ ਬੁੱਧੀਸ਼ਟ ਸਥਾਨਾਂ ਦੀ ਯਾਤਰਾ ਅਤੇ ਬੋਧਗਯਾ ਅਤੇ ਵਾਰਾਣਸੀ ਵਿੱਚ ਸੰਮੇਲਨਾਂ ਨੂੰ ਕਵਰ ਕਰਨਾ ਸ਼ਾਮਿਲ ਹਨ। ਇਸ ਪ੍ਰੋਗਰਾਮ ਵਿੱਚ ਟੂਰ ਓਪਰੇਟਰਾਂ, ਹੋਟਲ ਕਾਰੋਬਾਰੀਆਂ, ਮੀਡਿਆ ਅਤੇ ਸੈਰ-ਸਪਾਟਾ ਮੰਤਰਾਲਾ ਅਤੇ ਰਾਜ ਸਰਕਾਰਾਂ ਦੇ ਅਧਿਕਾਰੀਆਂ ਸਹਿਤ ਲਗਭਗ 125 ਪ੍ਰਤੀਨਿਧੀਆਂ ਦੇ ਹਿੱਸਾ ਲੈਣ ਦੀ ਸੰਭਾਵਨਾ ਹੈ । ਇਸ ਦੇ ਇਲਾਵਾ ਲਗਭਗ 100 ਸਥਾਨਿਕ ਟੂਰ ਓਪਰੇਟਰ ਅਤੇ ਸੈਰ-ਸਪਾਟਾ ਅਤੇ ਪ੍ਰਾਹੁਣਚਾਰੀ ਸੇਵਾ ਖੇਤਰ ਦੇ ਹੋਰ ਹਿਤਧਾਰਕ ਵੀ ਇਸ ਸਰਕਿਟ ਵਿੱਚ ਸੈਰ-ਸਪਾਟਾ ਦੇ ਵਿਕਾਸ ਅਤੇ ਪ੍ਰਚਾਰ ਦੇ ਸੰਬੰਧ ਵਿੱਚ ਪ੍ਰਮੁੱਖ ਮੁੱਦਿਆਂ ‘ਤੇ ਚਰਚਾ ਕਰਨ ਲਈ ਬੋਧਗਯਾ ਅਤੇ ਵਾਰਾਣਸੀ ਵਿੱਚ ਹੋਣ ਵਾਲੇ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲੈਣਗੇ ।
ਵੱਖ-ਵੱਖ ਕੇਂਦਰੀ ਮੰਤਰਾਲੇ ਅਤੇ ਬਿਹਾਰ ਅਤੇ ਉੱਤਰ ਪ੍ਰਦੇਸ਼ ਦੀਆਂ ਸਰਕਾਰਾਂ ਦੇ ਸਹਿਯੋਗ ਨਾਲ ਸੈਰ-ਸਪਾਟਾ ਮੰਤਰਾਲਾ ਬਿਹਾਰ ਅਤੇ ਉੱਤਰ ਪ੍ਰਦੇਸ਼ ਵਿੱਚ ਮੌਜੂਦ ਬੁੱਧੀਸ਼ਟ ਸਥਾਨਾਂ ਦਰਮਿਆਨ ਇੱਕ ਬੁੱਧੀਸਟ ਸਰਕਿਟ ਵਿਕਸਿਤ ਕਰ ਰਿਹਾ ਹੈ। ਬੁੱਧੀਸ਼ਟ ਸਰਕਿਟ ਦੇ ਤਹਿਤ ਵਿਕਾਸ ਦੇ ਪ੍ਰਮੁੱਖ ਕਾਰਜ ਖੇਤਰ ਹਨ ਕਨੈਕਟਿਵਿਟੀ, ਬੁਨਿਆਦੀ ਢਾਂਚਾ ਅਤੇ ਲੌਜੀਸਟਿਕਸ, ਸਾਂਸਕ੍ਰਿਤੀਕ ਖੋਜ, ਵਿਰਾਸਤ ਅਤੇ ਸਿੱਖਿਆ, ਜਨ ਜਾਗਰੂਕਤਾ, ਸੰਚਾਰ ਅਤੇ ਆਊਟਰੀਚ। ਉਪਰੋਕਤ ਕਾਰਜ ਖੇਤਰਾਂ ਦੇ ਤਹਿਤ ਕੀਤੇ ਜਾ ਰਹੇ ਪ੍ਰਮੁੱਖ ਹਸਤਕਸ਼ੇਪਾਂ ਵਿੱਚ ਕੁਸ਼ੀਨਗਰ ਅਤੇ ਸ਼੍ਰਾਵਸਤੀ ਵਿੱਚ ਅੰਤਰਰਾਸ਼ਟਰੀ ਹਵਾਈ ਅੱਡਿਆਂ ਦਾ ਵਿਕਾਸ , ਬੁੱਧੀਸ਼ਟ ਸਥਾਨਾਂ ਨੂੰ ਜੋੜਨ ਵਾਲੇ ਆਰਸੀਐੱਸ ਉਡਾਨ ਮਾਰਗਾਂ ਦਾ ਪਰਿਚਾਲਨ ਗਿਆ
ਰੇਲਵੇ ਸਟੇਸ਼ਨ ਦਾ ਵਿਕਾਸ ਬੁੱਧੀਸ਼ਟ ਸਥਾਨਾਂ ਨੂੰ ਜੋੜਨ ਵਾਲੇ ਰਾਸ਼ਟਰੀ ਅਤੇ ਰਾਜ ਰਾਜਮਾਰਗਾਂ ਦਾ ਨਿਰਮਾਣ ਪ੍ਰਤਿਸ਼ਿਠਤ ਅਤੇ ਸਵਦੇਸ਼ ਦਰਸ਼ਨ ਯੋਜਨਾ ਦੇ ਤਹਿਤ ਬੋਧਗਯਾ ਦਾ ਵਿਕਾਸ , ਬੁੱਧੀਸ਼ਟ ਸਥਾਨਾਂ ‘ਤੇ ਮਿਊਜੀਅਮ ਅਤੇ ਵਿਰਾਸਤ ਕੇਂਦਰ ਦਾ ਵਿਕਾਸ ਬੁੱਧੀਸ਼ਟ ਤਿੱਬਤੀ ਸੰਸਥਾਨਾਂ ਵਿੱਚ ਪਾਂਡੁਲਿਪੀਆਂ ਦਾ ਡਿਜਿਟਲੀਕਰਨ ਅਤੇ ਸੁਰੱਖਿਆ ਬੁੱਧੀਸ਼ਟ ਧਰਮ ‘ਤੇ ਕੋਰਸਾਂ ਦਾ ਵਿਕਾਸ ਆਦਿ ਸ਼ਾਮਿਲ ਹਨ। ਜਨ ਜਾਗਰੂਕਤਾ , ਸੰਚਾਰ ਅਤੇ ਆਊਟਰੀਚ ਦੇ ਤਹਿਤ ਭਾਰਤ ਵਿੱਚ ਮੌਜੂਦ ਬੁੱਧੀਸ਼ਟ ਸਥਾਨਾਂ ਅਤੇ ਵਿਰਾਸਤ ਦੇ ਪ੍ਰਚਾਰ ਲਈ ਯੋਜਨਾ ਬਣਾਈ ਗਈ ਹੈ। ਇਸ ਵਿੱਚ ਰਾਸ਼ਟਰੀ ਅਜਾਇਬ-ਘਰ ਵਿੱਚ ਸਾਂਝਾ ਬੁੱਧੀਸ਼ਟ ਵਿਰਾਸਤ ‘ਤੇ ਵਰਚੁਅਲ ਗੈਲਰੀ ਦਾ ਵਿਕਾਸ ਘਟਨਾਵਾਂ ਦਾ ਸਾਲਾਨਾ ਕੈਲੇਂਡਰ ਤਿਆਰ ਕਰਨਾ ਸਬੰਧਤ ਪ੍ਰਮੁੱਖ ਬਜ਼ਾਰਾਂ ਵਿੱਚ ਬੁੱਧੀਸ਼ਟ ਮੀਡਿਆ ਅਭਿਯਾਨ , ਬੁੱਧੀਸ਼ਟ ਸੰਮੇਲਨ ਆਦਿ ਸ਼ਾਮਿਲ ਹਨ।
ਵਣਜ ਤੇ ਉਦਯੋਗ ਮੰਤਰਾਲਾ
ਕੋਵਿਡ-19 ਮਹਾਮਾਰੀ ਦੀ ਰੋਕਥਾਮ ਲਈ ਖਰੀਦ ਨਿਯਮਾਂ ਵਿਚ ਢਿੱਲ
ਭਾਰਤ ਸਰਕਾਰ ਨੇ ਕੋਵਿਡ -19 ਗਲੋਬਲ ਮਹਾਮਾਰੀ ਦੀ ਰੋਕਥਾਮ ਲਈ ਲੋੜੀਂਦੀ ਸਪਲਾਈ ਦੀ ਜਨਤਕ ਖਰੀਦ ਨੂੰ  ਆਰਡਰ, 2017 ਦੇ ਲਾਗੂ ਕੀਤੇ ਜਾਣ ਤੋਂ ਛੋਟ ਦੇ ਦਿੱਤੀ ਹੈ। ਵਣਜ ਅਤੇ ਉਦਯੋਗ ਮੰਤਰਾਲੇ ਦੇ ਉਦਯੋਗ ਅਤੇ ਅੰਦਰੂਨੀ ਵਪਾਰ ਨੂੰ ਉਤਸ਼ਾਹਤ ਕਰਨ ਲਈ ਵਿਭਾਗ ਵੱਲੋਂ ਜਾਰੀ ਆਰਡਰ ਨੇ ਕਿਹਾ ਹੈ ਕਿ ਉਪਰੋਕਤ ਛੋਟ 30.09.2021 ਤੱਕ ਲਾਗੂ ਰਹੇਗੀ।
--------------------------------------------------
ਵਾਈਬੀ / ਐੱਸ
(Visitor Counter : 168
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਿਜ਼ੋਰਮ ਵਿੱਚ ਪੱਥਰ ਦੀ ਖਦਾਨ ਡਿੱਗਣ ਨਾਲ ਹੋਏ ਜਾਨੀ ਨੁਕਸਾਨ ’ਤੇ ਸੋਗ ਵਿਅਕਤ ਕੀਤਾ
ਉਨ੍ਹਾਂ ਨੇ ਪੀੜਤਾਂ ਦੇ ਲਈ ਪ੍ਰਧਾਨ ਮੰਤਰੀ ਨੈਸ਼ਨਲ ਰਿਲੀਫ਼ ਫੰਡ  ਤੋਂ ਅਨੁਗ੍ਰਹਿ ਰਾਸ਼ੀ  ਦਾ ਐਲਾਨ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਿਜ਼ੋਰਮ ਵਿੱਚ ਪੱਥਰ ਦੀ ਖਦਾਨ ਡਿੱਗਣ ਨਾਲ ਹੋਏ ਜਾਨੀ ਨੁਕਸਾਨ ’ਤੇ ਗਹਿਰਾ ਦੁਖ ਵਿਅਕਤ ਕੀਤਾ ਹੈ। ਸ਼੍ਰੀ ਮੋਦੀ ਨੇ ਪੀੜਤਾਂ ਦੇ ਲਈ ਪ੍ਰਧਾਨ ਮੰਤਰੀ ਨੈਸ਼ਨਲ ਰਿਲੀਫ਼ ਫੰਡ  ਤੋਂ ਅਨੁਗ੍ਰਹਿ ਰਾਸ਼ੀ  ਦਾ ਐਲਾਨ ਵੀ ਕੀਤਾ ਹੈ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
ਮੇਰੀਆਂ ਸੰਵੇਦਨਾਵਾਂ ਮਿਜ਼ੋਰਮ ਵਿੱਚ ਪੱਥਰ ਦੀ ਖਦਾਨ ਡਿੱਗਣ ਦੇ ਦੁਖਦ ਹਾਦਸੇ ਵਿੱਚ ਆਪਣੇ ਪਰਿਵਾਰਜਨਾਂ ਨੂੰ ਖੋਹਣ ਵਾਲੇ ਲੋਕਾਂ ਦੇ ਨਾਲ ਹੈ। ਹਰੇਕ ਮ੍ਰਿਤਕ ਦੇ ਪਰਿਜਨਾਂ ਨੂੰ ਪ੍ਰਧਾਨ ਮੰਤਰੀ ਨੈਸ਼ਨਲ ਰਿਲੀਫ਼ ਫੰਡ  ਤੋਂ ਅਨੁਗ੍ਰਹਿ ਰਾਸ਼ੀ  ਦਿੱਤੀ ਜਾਵੇਗੀ। ਜ਼ਖਮੀਆਂ ਨੂੰ 50,000 ਰੁਪਏ ਦਿੱਤੇ ਜਾਣਗੇ: ਪ੍ਰਧਾਨ ਮੰਤਰੀ।”
ਰੱਖਿਆ ਮੰਤਰਾਲਾ
ਫ਼ੌਜ ਦੇ ਮੁੱਖੀ ਨੇ ਪੂਰਬ-ਉਤਰ ’ਚ ਫੌਜੀ ਤਿਆਰੀ ਅਤੇ ਸੁਰੱਖਿਆ ਹਾਲਾਤ ਦਾ ਜਾਇਜ਼ਾ ਲਿਆ
ਸੈਨਾ ਦੇ ਮੁੱਖੀ ਜਨਰਲ ਐਮ. ਐਮ. ਨਰਵਣੇ 2 ਦਿਨ ਦੇ ਦੌਰੇ ’ਤੇ 20 ਮਈ ਨੂੰ ਦੀਮਾਪੁਰਾ  ਪੁੱਜੇ। ਉਨ੍ਹਾਂ ਦੇ ਦੌਰੇ ਦਾ ਮਕਸਦ ਅਰੁਣਾਚਲ ਪ੍ਰਦੇਸ਼ ਦੀ ਉੱਤਰੀ ਸਰਹੱਦ ’ਤੇ ਫ਼ੌਜੀ ਤਿਆਰੀ ਅਤੇ ਪੂਰਬ-ਉਤਰ ਦੇ ਦੂਰ-ਦੁਰਾਡੇ ਇਲਾਕਿਆਂ ’ਚ ਸੁਰੱਖਿਆ ਹਾਲਾਤ ਦਾ ਜਾਇਜ਼ਾ ਲੈਣਾ ਸੀ ।
ਦੀਮਾਪੁਰ ਦੇ ਕੋਰ ਮੁੱਖ ਦਫ਼ਤਰ ਪੁੱਜਣ ’ਤੇ ਸੈਨਾ ਦੇ ਮੁੱਖੀ ਨੂੰ ਜਨਰਲ ਆਫ਼ਿਸਰ ਕਮਾਂਡਿੰਗ ਸਪੀਅਰ ਕੋਰ ਲੇ. ਜਨ ਜਾਨਸਨ ਮੈਥਿਊ ਅਤੇ ਡਵੀਜ਼ਨ ਕਮਾਂਡਰਾਂ ਨੇ ਪੂਰਬ-ਉਤਰ ਸਰਹੱਦ ’ਤੇ ਫੌਜੀ ਤਿਆਰੀ ਅਤੇ ਮੌਜੂਦਾ ਹਾਲਾਤ ਤੋਂ ਜਾਣੂ ਕਰਾਇਆ । ਸੈਨਾ ਮੁੱਖੀ ਨੇ ਸ਼ਾਨਦਾਰ ਚੌਕਸੀ ਕਾਇਮ ਰੱਖਣ ਲਈ ਸਾਰੇ ਫੌਜੀ ਕਰਮੀਆਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਕਿਹਾ ਕਿ ਫ਼ੌਜ ਹਰ ਵੇਲੇ ਸਾਵਧਾਨ ਰਹੇ ਅਤੇ ਐਲ. ਏ. ਸੀ. ’ਤੇ ਹੋਣ ਵਾਲੀਆਂ ਗਤੀਵਿਧੀਆਂ ’ਤੇ ਸਖ਼ਤ ਨਿਗਾਹ ਰੱਖੇ ।
ਸੈਨਾ ਮੁਖੀ ਦਾ 21 ਮਈ 2021 ਨੂੰ ਨਵੀਂ ਦਿੱਲੀ ਵਾਪਸ ਆਉਣ ਦਾ ਪ੍ਰੋਗ੍ਰਾਮ ਹੈ I